ghor theke ber hobar dua-\nঘর থেকে বের হওয়ার সময় দোয়া -\nউচ্চারণ : বিসমিল্লাহি, তাওয়াক্কালতু আলাল্লাহি, ওয়া লা হাওলা ওয়া লা কুওয়্যাতা ইল্লা বিল্লাহি।\nঅর্থ : আল্লাহর নামে (বের হচ্ছি); আল্লাহর ওপর ভরসা করলাম। আর আল্লাহর সাহায্য ছাড়া কোনো উপায় নেই; আল্লাহর সাহায্য ছাড়া কোনো শক্তিও নেই।\nঅর্থঃ হে আল্লাহ! নিশ্চয় আমি তোমার নিকট ইহকালে ও পরকালে নিরাপত্তা চাচ্ছি। হে আল্লাহ! নিশ্চয় আমি তোমার নিকট আমার ধর্ম ও পার্থিব জীবনে এবং পরিবার ও সম্পদে ক্ষমা ও নিরাপত্তা ভিক্ষা করছি। হে আল্লাহ! আমার গোপনীয় বিষয়কে তুমি ঢেকে রাখ। আর আমার মান-ইজ্জতকে নিরাপদ কর। হে আল্লাহ! আমার সম্মুখ-পিছন, ডান-বামদিক ও উপরের দিক হিফাজত কর। আর তোমার মহত্বের উছিলায় আমার তলদেশে যাবতীয় অনিষ্টতা হতে তোমার নিকট আশ্রয় চাচ্ছি ।\nঘর থেকে বের হওয়ার দোয়া, ঘর থেকে বের হওয়ার দোয়া, আল্লাহ নিজেই যিম্মাদার হয়ে যান যারা ঘর থেকে বের হওয়ার সময় এই দোয়া পড়বে, ঘর থেকে বের হওয়ার সময় যে দোয়াটি পড়তে হয়, ঘর থেকে বের হবার দোয়া, ঘর থেকে বাহির হওয়ার দোয়া, ঘর থেকে বের হওয়ার সময়, ঘর থেকে বের হওয়ার সময় এই দোয়া পড়তে হয়, ঘর থেকে বের হওয়ার সুন্নত, ঘর থেকে বের হওয়ার সময়, ঘর থেকে বের হওয়ার দোয়া *, ঘর থেকে বের হওয়ার দোয়ার ফজিলত, ঘর থেকে বাহির হওয়ার দোয়া, বাড়ি থেকে বের হওয়ার দোয়া,\nghor theke ber howar doa, ghor theke ber hobar dua, ghor theke ber howar dowa, ghor theke ber hobar doa, bipod theke muktir dua, bari theke ber hobar dua, barhi theke rev howar dua, ghor theke


এখন ঘরে বসেই ফ্রি প্রফেশনাল গ্রাফিক্স ডিজাইন শিখুন [পর্ব-১৩] :: [টিউটোরিয়ালঃ ২৩] :: (Paint Bucket Tool বেসিক পর্ব-১) | PC Helpline BD | পিসি হেল্পলাইন বিডি\nBy অচেনা পথিক On ফেব্রু. ৫, ২০১৫\nআগের পর্বে আমি ফটোশপ বেসিক টিউটোরিয়াল পর্ব ১ থেকে ২২টা টিউটোরিয়াল এর লিংক দিয়েছিলাম। এবার আপনারা দেখতে পারবেন ফটোশপ বেসিক টিটোরিয়াল বেসিক পর্ব-২৩। তবে একটা কথা অবশ্যই মনে রাখবেন এই পর্বটা দেখার আগে অবশ্যই আগের পর্ব গুলো দেখে নিবেন। আর একটা কথা অবশ্যই জানাবেন যে, আমার এই টিউটোরিয়াল গুলো আপনাদের ভাল লাগে কিনা?………………. আমি যদি আপনাদের তেমন কোন সাড়া না পাই তাহলে আমার এই কার্যক্রম আমি বন্ধ করে দিব। সুতরাং যদি আমার এই কার্যক্রম গুলো আপনার ভাল লাগে তাহলে অবশ্যই টিউমেন্ট, লাইক, শেয়ার এবং সাবস্ক্রাইব করবেন।\nআজকে এই টিউটোরিয়ালে আপনারা পেইন্টবাকেট টুল এর বেসিক ব্যাবহার শিখতে পারবেন।\nফটোশপ বেসিক টিউটোরিয়াল পর্ব-২৩\nমোবাইল ফোন কে বানিয়ে ফেলুন টিভি রিমোট কন্ট্রোল !\nসৌরিক রিপন বলেছেন ৫ বছর পূর্বে\nধন্যবাদ এই টিঊটোরিয়াল এর জন্যে।


ইশরাত মৌরি বিডিনিউজ টোয়েন্টিফোর ডটকম\nPublished: 2016-03-27 16:47:55 BdST\nজেনে নিন এই রোগের কারণ, লক্ষণ এবং প্রতিকার।\nকয়েকদিন আগেই চলে গেল বিশ্ব যক্ষ্মা দিবস। পৃথিবীর এই প্রাচীনতম রোগ এখনও টিকে আছে এবং ওয়ার্ল্ড হেলথ অর্গানাইজেশনের তথ্য মতে প্রতিদিন এই রোগে আক্রান্ত হয়ে চার হাজার মানুষ মারা যাচ্ছে।\nএক পরিসংখ্যানে দেখা গেছে প্রতিবছর বাংলাদেশে প্রায় ছয় হাজার যক্ষ্মারোগী মারা যাচ্ছে। সারাবিশ্বে এ সংখ্যা প্রায় ১৫ লাখ। অন্যান্য জেলার তুলনায় ঢাকা ও নারায়ণগঞ্জে যক্ষ্মারোগীর সংখ্যা দিন দিন বেড়ে চলছে।\nযক্ষ্মা কীভাবে, কোথায় হয়, রোগের লক্ষণ এবং আরও কিছু বিষয় নিয়ে বলেছেন, বক্ষব্যধি বিশেষজ্ঞ এবং লাঙ ইণ্ডিয়া’র আন্তর্জাতিক সদস্য ডা. মোহাম্মদ আজিজুর রহমান।\nযক্ষ্মা যাদের হতে পারে!\n- যক্ষ্মারোগীর ঘনিষ্ঠ সম্পর্কে আসা লোকজন। অত্যাধিক ধূমপানকারি ব্যক্তি। অনিয়ন্ত্রিত ডায়েবেটিস (বিশেষ করে ফুসফুস বহির্ভূত যক্ষ্মার কারণ হিসেবে বিবেচিত)। মাদকসেবনকারি ব্যক্তি। বয়স্কব্যক্তি। পুষ্টির অভাবজনিত ব্যক্তি। যাদের শরীরে রোগ প্রতিরোধ ক্ষমতা দুর্বল। যেমন- এইডস রোগে আক্রান্ত রোগী।\nশরীরের যেখানে যক্ষ্মা হয়\nশতকরা ৮৫ ভাগ যক্ষ্মা ফুসফুসে হয়ে থাকে। ফুসফুসের আবরণী- যাকে বলা হয়ে থাকে প্লুরা, সেখানে। লসিকা গ্রন্থি। মস্তিষ্কের আবরণী। হাড়, অন্ত্র ও ত্বক।\nশুধুমাত্র হৃৎপিণ্ড, নখ এবং চুল যক্ষ্মা রোগের আওতামুক্ত।\nযক্ষ্মার জীবাণু শরীরে প্রবেশ করলেই কি যক্ষ্মা রোগে আক্রান্ত হবে?\nযক্ষ্মা রোগের জীবাণু শরীরে প্রবেশ করলেও যক্ষ্মারোগে আক্রান্ত নাও হতে পারে। শরীরের প্রতিরোধ ক্ষমতার কারণেও যক্ষ্মার জীবাণু ধ্বংস হয়ে যেতে পারে। অনেক সময় যক্ষ্মার জীবাণু ফুসফুসে বংশবৃদ্ধি করতে পারে, এর ফলে যক্ষ্মার সন্মক্রমক রোগ হতে পারে। তবে এর উপসর্গগুলো তেমন বোঝা যায় না এবং রোগ ছড়ায় না, বরং সুপ্ত অবস্থায় থাকে।\nযাদের রোগ প্রতিরোধ ক্ষমতা দুর্বল, যক্ষ্মার জীবাণু খুব দ্রুত তাদের শরীরে ছড়িয়ে যেতে পারে এবং দ্রুতাকারে শরীরের রোগ প্রতিরোধ ক্ষমতায় রক্ষাকারী কোষগুলো ধ্বংস করে দিতে পারে। একে সক্রিয় যক্ষ্মা বলা হয়ে থাকে।\nআবার বছরের পর বছর যদি যক্ষ্মা রোগের জীবাণু শরীরে থেকে যায়, তাইলে কোনো এক সময় পরবর্তীতে সুপ্ত যক্ষ্মা থেকে সক্রিয় যক্ষ্মায় রূপ নিতে পারে।\nডা. মোহাম্মদ আজিজুর রহমান।\nযক্ষার সাধারণ লক্ষণ: অস্বাভাবিকভাবে ওজন হ্রাস পাওয়া। অবসাদ অনুভব করা। জ্বর। রাতে ঘাম হওয়া। কাপুনী। ক্ষুধা মন্দা।\nঅন্যান্য লক্ষণ: তিন সপ্তাহ বা বেশি সময় ধরে কাশি। কাশির সঙ্গে রক্ত যাওয়া। বুকে ব্যথা অথবা শ্বাস নেওয়ার সময় ও কাশির সময় ব্যথা হওয়া।\nযক্ষ্মা রোগের চিকিৎসা সাধারণত দুই ভাগে বা ক্যাটাগরিতে ভাগ করা হয়ে থাকে।\nক্যাটাগরি এক: ছয় মাস ধরে ওষুধ খাওয়া।\nক্যাটাগরি দুই: আট মাস ধরে ওষুধ খাওয়া।\nএছাড়া, চিকিৎসা ব্যর্থতা কিংবা রোগী পুনরায় যক্ষ্মা আক্রান্ত হলে সেভাবেই চিকিৎসা ব্যবস্থা অনুসরণ করা হয়।\nতাই যক্ষ্মার লক্ষন দেখা দিলেই অতি দ্রুত চিকিৎসা নেওয়া প্রয়োজন।\nট্যাগ: হৃদরোগ লাইফস্টাইল দেহঘড়ি জেনে রাখুন\nহাঁপানি দূরে রাখতে


Nusart Jahan: ঈশান বিবাহ-বর্হিভূত সম্পর্কের সন্তান! নেটিজেনদের কটাক্ষে মোক্ষম জবাব দিলেন নুসরত জাহান\nHome/বিনোদন/Nusart Jahan: ঈশান বিবাহ-বর্হিভূত সম্পর্কের সন্তান! নেটিজেনদের কটাক্ষে মোক্ষম জবাব দিলেন নুসরত জাহান\nগত রবিবার ছিল যশ দাশগুপ্তের জন্মদিন আর এই বিশেষ দিন উপলক্ষে যশ নিজের মুখে জানিয়েছে ঈশান তার সন্তান। নুসরতের ছেলে ঈশান জন্মের পর থেকেই চলছিল গুঞ্জন আর সেই গুঞ্জন সত্যি হয় যখন ঈশানের বার্থ সাটিফিকেটে পিতৃ পরিচয়ের জায়গায় দেখা যায় যশের নাম। তবে এতদিন এই বিষয়ে সরাসরি কোন মন্তব্য প্রকাশ করতে শোনা যায়নি যশকে। তবে নিজের জন্মদিনে ক্যালকাটা টাইমসকে দেওয়া একটি সাক্ষাৎকারে নিজেদের প্রেম এবং সন্তান সংসার সব কিছু নিয়ে মুখ খুললেন যশ, সঙ্গে ছিলেন নুসরতও।\nঅভিনেত্রী নুসরত জাহান অন্তঃসত্ত্বা হওয়ার পরেই তার সন্তানের পিতৃপরিচয় নিয়ে উঠেছিল নানান প্রশ্ন। তবে অভিনেত্রী অন্তঃসত্ত্বা থাকাকালীন গোটা সময়টা থেকে শুরু করে তার সি-সেকশন পর্যন্ত প্রতি সময়ে তার পাশে থেকেছে যশ আর যার ফলে নুসরতের সন্তানের পিতা যে যশই তা একপ্রকার সকলেই অনুমান করে নিয়েছিল। এরপর বিশ্বকর্মা পুজোর দিন যশ দাশগুপ্তের সঙ্গে এনা সাহার বাড়ির পূজাতে হাজির হয়েছিলেন, সেই সময় নুসরতের সিঁথির সিঁদুর দেখে অনেকের মনেই প্রশ্ন জেগেছিল নুসরত জাহান আর যশ দাশগুপ্ত কি বিয়েটা সেরে ফেলেছেন? এই বিষয়ে এতদিন যশরত মুখে কুলুপ আটলেও ঘনিষ্ঠ মহল সূত্রে শোনা যাচ্ছিল গত বছরই চুপিসাড়ে মালাবদল সেরে ফেলেছেন যশ-নুসরত।\nআজও বিয়ের আগে সন্তান জন্ম দেওয়ার বিষয়ে ভারতীয় সমাজ ব্যবস্থার রয়েছে ছুতমার্গ। আর এক প্রকার সেই সমাজ ব্যবস্থার বিরুদ্ধে গিয়ে পিতৃপরিচয় ছাড়াই সন্তান জন্ম দিয়েছেন নুসরত। তবে এতদিন পর অবশেষে এই বিষয় নিয়ে সরাসরি মুখ খুলেছেন নুসরত। অভিনেত্রী বলেন, ‘মানুষ কি নিশ্চিত যে এটা আমাদের বিবাহ-বহির্ভূত সম্পর্কের সন্তান? আমরা ব্যক্তিগত বিষয় নিয়ে মুখ খুলি না মানে এই নয় যে লোকে যা বলছে সেটাই ঠিক’। নুসরতের এই মন্তব্যের পরেই প্রশ্ন উঠতে শুরু করেছে, তবে কি নুসরত আর যশ বিয়েটা সেরে ফেলেছেন? এই বিষয়ে নুসরত বলেন, দেখুন সবটা প্লাকার্ড ধরে বলবার প্রয়োজন আছে বলে আমি আর যশ বিশ্বাস করি না। এই ধোঁয়াশাটা বজায় থাকুন না হয়।\nযশ এবং নুসরতের মতে একসঙ্গে থাকাটই জরুরি। তাদের কাছে ভালোবাসা মানে কঠিন পরিস্থিতিতে সঙ্গীর হাতটা শক্ত করে ধরা, তাঁকে ভরসা জোগানো। নুসরত আবার এই বিষয়ে বলেই বসলেন, একটা আইনি স্ট্যাম্প থাকলেই কোনও সম্পর্ক পূর্ণতা পায় না, কেউ যদি বিয়ের মন্ডপে নেওয়া প্রতিজ্ঞাগুলো বাস্তবে পূরণ না করতে পারে তবে সেই বিয়ে বৃথা।


চিন্তাকে কথায় প্রকাশ করবে যে যন্ত্র – Apps Guide\nin Bangla Tech News\nচিন্তাকে কথায় প্রকাশ করবে যে যন্ত্র\nby apps71 February 12, 2020, 7:04 pm\nকেমন হতো, যদি চিন্তা করলেই সেটা ভাষায় বদলে যেত? নিশ্চয়ই ভাবছেন, এমন অলস কয়জন আছে যে কথা বলতেও পছন্দ করে না? কথা বলা আর না বলার ব্যাপারটি শুধু ইচ্ছার উপরে নির্ভর করে না। আরো অনেক কারণেই মানুষ নিজের চিন্তাগুলোকে কথায় প্রকাশ করতে অক্ষম হতে পারে। অনেক সময় আবার ইচ্ছাই করে না মুখ ফুটে কোনো কথা বলতে। সম্প্রতি কলম্বিয়া বিশ্ববিদ্যালয়ের একদল বিজ্ঞানী এই সমস্যাগুলোর সমাধান হিসেবেই এমন এক প্রযুক্তি উদ্ভাবন করার চেষ্টা করেছেন যেটি মানুষের চিন্তার প্রক্রিয়াকে কথায় রুপান্তরিত করতে সক্ষম। স্পিচ সিন্থেসাইজার্স এবং কৃত্রিম বুদ্ধিমত্তা ব্যবহারের মাধ্যমে এই কাজটি করেছে তারা।\nভোকোডার; Image Source: i1.wp.com\nএই প্রযুক্তিতে আমাদের মস্তিষ্কের সাথে সংযোগ স্থাপন করা হয়। এরপর মস্তিষ্কের কার্যক্রমের দিকে নজর রেখে সেটাকে শব্দে বদলে দেওয়া হয়। এখন পর্যন্ত পাওয়া খবর অনুসারে, এই নতুন উদ্ভাবিত প্রযুক্তির ব্যবহার ও ক্ষমতা সীমিত। তবে, বিশেষজ্ঞদের মতে, ভবিষ্যতে এই প্রযুক্তি আর বড় আকারে এবং বিশদভাবে কাজে আসতে পারে।\nপ্রথমত, এটি একটা সময় কম্পিউটারের সাথে যোগাযোগ স্থাপনে আমাদের অনেক বেশি সাহায্য করতে পারে। অন্যদিক দিয়ে দেখতে গেলে, যেমনটা কিছুটা আগেও উল্লেখ করা হয়েছে, কথা বলতে সমস্যা বোধ করেন এমন মানুষদের ক্ষেত্রে এই প্রযুক্তিটি অনেক বেশি ইতিবাচক প্রভাব রাখতে পারে। বিশেষ করে, যেসব ব্যক্তি স্ট্রোক বা অন্য কোনো শারীরিক সমস্যার কারণে কথা বলতে পারছেন না বা জড়তা বোধ করছেন, তাদের জন্য এটি অনেক বেশি সাহায্যকারী পদ্ধতি। খুব সহজ উদাহরণ হিসেবে এখানে স্টিফেন হকিং-এর কথাই বলা যায়।\nএর আগেও এমন কিছু তৈরির চেষ্টা করা হয়েছে ; Image Source: cdn.vox-cdn.com\nআমরা যখন কথা বলি বা কথা বলার ব্যাপারে ভাবি, তখন আমাদের মস্তিষ্কের নির্দিষ্ট অঞ্চল আলোকিত হয়ে ওঠে। ঠিক একইভাবে, যখন আমাদের সামনে কেউ কথা বলে সেটা শুনলে আমাদের মস্তিষ্কে একটি নির্দিষ্ট গঠনে আলোড়ন তৈরি হয়। চিন্তাকে কথায় রুপান্তরিত করার এই প্রক্রিয়াটি মূলত ব্যাপারটিকে কেন্দ্র করেই গড়ে উঠেছে। এর আগেও এমন কিছু তৈরির চেষ্টা করা হয়েছে।\nতবে সেসময় মস্তিষ্কের কার্যক্রম বোঝার জন্য স্পেক্টোগ্রাম-অ্যানালাইজিং কম্পিউটার মডেলের সাহায্য নেওয়া হয়েছিল। বলাই বাহুল্য যে, এই পদ্ধতি কাজে আসেনি। এমন কিছু তৈরি করা সেসময় সম্ভব হয়নি। তবে এবার নতুন পদ্ধতিতে এগিয়েছেন বিজ্ঞানীরা। অ্যাপল সিরি এবং অ্যামাজন অ্যালেক্সা তৈরিতে যে কৃত্রিম বুদ্ধিমত্তার মাধ্যমে তৈরি ভোকোডার ব্যবহার করেছে, সেটাই এবার নতুন এই প্রযুক্তিতে ব্যবহার করা হয়েছে।\nএর জন্য শুধু দরকার হয়েছিল একটি ভোকোডার এবং শক্তিশালী স্নায়বিক নেটওয়ার্কের ; Image Source: cdn1.medicalnewstoday.com\nভোকোডারস এমন একটি কম্পিউটার অ্যালগরিদম, যেটি মানুষের ভাষাকে নানারকম প্রক্রিয়ায় বিশ্লেষণ করতে সক্ষম। তবে এজন্য অবশ্য একে মানুষের কথোপকথন নিয়ে প্রশিক্ষন দিতে হয়। আর সেটা করা হয় মানুষের কথা দিয়ে তৈরি রেকর্ডিং-এর মাধ্যমে। এই পুরো পরীক্ষাটি পরিচালিত হয় কলোম্বিয়া বিশ্ববিদ্যালয়ের মর্টিমার বি জাকারম্যান ব্রেইন বিহেভিয়ন ইন্সটিটিউটের প্রধান ইনভেস্টর নিমা মেসগারানি।\nএতে ভোকোডারকে প্রশিক্ষণ দিতে পাঁচজন এপিলেপ্সি রোগীর সাহায্য নেওয়া হয়েছে। তাদের প্রত্যেকেরই মস্তিষ্কের অপারেশন হয়ে গিয়েছিল। তাই তাদের জন্য কাজটি করা অনেক বেশি সহজ ছিল। এই রোগীদের বলা হয় বিভিন্ন মানুষের ভিন্ন ভিন্ন কথা শুনতে। তাদের এই কথা শোনার পর্যায়ে মস্তিষ্কের পরিবর্তনগুলো পর্যবেক্ষণ করা হয়। আর ঠিক এর পরেই মূল পরীক্ষাটি শুরু করা হয়। আসলেই এই প্রক্রিয়াটি কাজ করে কিনা সেটা পরীক্ষা করার জন্য অংশগ্রহণকারীদের মস্তিষ্কের তরঙ্গ যন্ত্রকে দিয়ে পরানো হয়। রেকর্ডিং চালু করা হয় এবং সেই অনুযায়ী যন্ত্র পঈক্ষায় অংশগ্রহণকারীদের মস্তিষ্কের তরঙ্গ ০ থেকে ৯ সংখ্যার মধ্যে ধারণ করতে সক্ষম হয়। এরপর ভোকোডারের সেই রেকর্ডিং কৃত্রিম বুদ্ধিমত্তার দ্বারা পরিষ্কার করা এবং গ্রহন করা হয়।\nএর ফলাফল হিসেবে শেষমেশ সংখ্যা অনুযায়ী একটি ধাতব স্বর যন্ত্র দিয়ে শোনা যায়। আসলেই এই ভোকোডার কতটা সঠিকভাবে নিজের কাজ করতে পেরেছে তা বোঝার জন্য অংশগ্রহণকারীদের সেটা শোনানো হয় এবং বলা হয় তারা যেটা শুনেছে সেটা বলতে। আর এতে করে দেখা যায় যে, মানুষ এই শব্দের শতকরা ৭৫ শতাংশ বুঝতে সক্ষম হচ্ছে। আগে এ নিয়ে করা অন্যান্য পরীক্ষার চাইতে কয়েকগুণ ভালো ফলাফল ছিল এটি। আর এর জন্য শুধু দরকার হয়েছিল একটি ভোকোডার এবং শক্তিশালী স্নায়বিক নেটওয়ার্কের। ফলাফলের এই চমৎকার নির্ভূলতা অবাক করে দিয়েছিল বিজ্ঞানীদের।\nমানুষ একে অন্যের সাথে যোগাযোগ করার জন্য ভাষার ব্যবহার করতে বাধ্য; Image Source: www.medicaldevice-network.com\nতো, এর পরের ধাপটি কী? গবেষকেরা আরো ভালোভাবে এই পুরো প্রযুক্তিকে ব্যবহার করার জন্য পরবর্তীতে পুরো একটা বাক্য যেন এই প্রযুক্তির মাধ্যমে বলা সম্ভব হয় সেটা নিশ্চিত করার চেষ্টা করহচেন। কিন্তু, বাস্তবে ঠিক কতটা সাহায্য করবে প্রযুক্তিটি? আসলেও কি ‘আমি এক গ্লাস পানি পান করতে চাই’এর মতো লম্বা একটি বাক্য কি যন্ত্রের মাধ্যমে প্রকাশ করা সম্ভব হবে?\nএখন নতুন এই প্রযুক্তিটি যতটা অগ্রগতি সাধন করেছে সেটিও কম নয়। মানুষ একে অন্যের সাথে যোগাযোগ করার জন্য ভাষার ব্যবহার করতে বাধ্য। তাই অবশ্যই যতটা এখন এই পদ্ধতিটি মস্তিষ্কের মাধ্যমে কথা বলার ব্যাপারটি বাস্তবে পরিণত করতে সক্ষম হয়েছে, সেটা অনেকটাই বেশি মানুষের জন্য। আর পরবর্তী সাফল্য? সেটাও হয়তো আর খুব বেশি দূরের কথা নয়, যেদিন মানুষ চিনাকে যন্ত্রের ভাষায় খুব সহজেই প্রকাশ করতে পারবে। অপেক্ষাটা সেই দিনেরই।\nMore From: Bangla Tech News\nফিন্যান্স অ্যাপগুলো কি আদৌ আমাদের খরচ কমাতে সাহায্য করছে?\nby apps71 February 15, 2020, 10:40 pm\nআইফোন ১১ নিয়ে যত জল্পনা কল্পনা\nby apps71 February 15, 2020, 9:31 am\nএই অ্যাপগুলো আপনার উঠতি বয়সী সন্তানের জন্য কতটা উপকারী?\nby apps71 February 14, 2020, 9:09 pm\nআমাদের ভবিষ্যৎ কি হুমকির মুখে?\nby apps71 February 14, 2020, 8:41 am


কলহ - দক্ষিণের জানালা\nসিদ্ধার্থ সিংহ on জানুয়ারী 1, 2020\nওরা মানে টগর আর মাটি। বিয়ে হয়েছে ছ’মাসও কাটেনি। দু’বাড়ি থেকে দেখাশোনা করে বিয়ে। কিন্তু বিয়ের পর দিনই ওদের অমন খোলামেলা কথাবার্তা শুনে কারও কারও ভ্রু কুঁচকেছিল। দু’-একজন জানতেও চেয়েছিল, তোমাদের কি প্রেম করে বিয়ে?\nটগর হেসেছিল। উত্তর নয়, মাটি প্রশ্ন ছুড়ে দিয়েছিল উল্টো— বিয়ে কি আবার ঝগড়া করে হয় নাকি? হানিমুন সেরে আসার পর প্রথম ক’টা দিন সব ঠিকঠাকই ছিল। কিন্তু মাস গড়াতে না-গড়াতেই শুরু হল সমস্যা। টগর হাড়ে হাড়ে টের পেল, এ রকম স্বামীর সঙ্গে ঘর করা যায় না। মাটির চোখেও ঘুম নেই। এমন একটা বউয়ের সঙ্গে বাকি জীবন কাটাতে হবে, ভাবতে গিয়েই তার গায়ে যেন জ্বর এল।\n— কিন্তু কেন? কী হয়েছে বল? ওর কি কারও সঙ্গে কিছু আছে? কিছু টের পেয়েছিস? একটার পর একটা প্রশ্ন। অথচ টগর নিশ্চুপ।\nদু’বাড়ি থেকেই নানা কথা উঠছিল। তার হাত থেকে রেহাই পেতেই টগর একদিন তার দাদাদের জানিয়ে দিল, তার পক্ষে ওর সঙ্গে ঘর করা সম্ভব নয়। সে ডিভোর্স চায়। সবাই অবাক। এই তো সবে বিয়ে হল। এর মধ্যেই এই! আত্মীয়-স্বজন, পাড়া-প্রতিবেশী, বন্ধু-বান্ধবদের মধ্যে শুরু হয়ে গেল ফিসফাস, ফোনাফুনি। মুখে মুখে সে খবর এসে পৌঁছল মাটিদের বাড়ি। সে কথা শুনে মাটি বলল, আমিও ওর সঙ্গে আর ঘর করতে চাই না।\nমাটিও তাই চায়। কিন্তু মিউচুয়াল ডিভোর্স হলেও দু’পক্ষেরই কিছু লোক থাকা দরকার। যতই আইন হোক, পাড়ায় পাড়ায় গড়ে উঠুক থানা, তবু এখনও শহরতলি এবং গ্রামের দিকের ক্লাবগুলোতে মাঝে মাঝেই বিচারসভা বসে। সেখানে জমিজমার বিবাদ থেকে গাছের পেয়ারা চুরি, কার বাচ্চাকে কোন বাচ্চা প্রথম মেরেছে, থেকে কারা পালিয়ে গিয়ে লুকিয়ে লুকিয়ে বিয়ে করেছে, এমনকী পারিবারিক কলহ— সব কিছুরই বিচার করা হয়। বিচার করেন এলাকার কিছু মাতব্বর গোছের লোক।\nওদের এই ডিভোর্স নিয়েও বিচারসভা বসল করিমপুরে। টগরের দাদাদের উদ্যোগে সেখানে হাজির হলেন কৃষ্ণনগরের কয়েক জন মাথা। দু’পক্ষের লোকেরাই জেনে গিয়েছিলেন, ওরা কেউই কারও সঙ্গে ঘর করতে চায় না। কিন্তু বউয়ের যদি কোনও আর্থিক সংস্থান না থাকে, তা হলে তার চলবে কী করে? তাই বোনের দায়িত্ব যাতে তাদের ঘাড়ে এসে না পাড়ে, সে জন্য মেয়ের দাদারা নিজেদের মধ্যে আলোচনা করে, তাদের পক্ষের লোকদের আগেই বলে দিয়েছিল, ভরণপোষণের টাকা মাসে মাসে নয়— মাসে মাসে দেওয়ার কথা হলে নাকি প্রথম কয়েক মাস দিয়েই ছেলেরা টাকা বন্ধ করে দেয়। তখন আবার সেই থানা-পুলিশ কোর্ট-কাচারি। আপনারা বরং, এককালীন খোরপোশ আদায় করে দিন এবং সেটা যেন দশ-বারো লাখ টাকার কম না হয়।\n— পনেরো লাখ? পনেরো লাখ টাকায় ওর হবে? ব্যাঙ্কে রাখলে মাসে ক’টাকা ইন্টারেস্ট পাবে? তাতে ওর চলবে? দিন দিন জিনিসপত্রের যা দাম বাড়ছে, একটা মানুষের খেয়ে-পরে ভাল ভাবে থাকতে গেলে ওই টাকায় কিচ্ছু হবে না। পনেরো লাখ নয়, আমি ওকে পঁচিশ লাখ দেব।\n— না। আমি কোনও টাকা চাই না। এ বার আর আস্তে নয়, বেশ জোরের সঙ্গেই বলল টগর। বড়দি ওর কানের কাছে মুখ নিয়ে চাপা স্বরে বলল, বোকার মতো কথা বলিস না। তোর কোনও ভবিষ্যৎ নেই? ও যখন নিজে থেকেই দিতে চাইছে, তোর অসুবিধে কোথায়?\n— অসুবিধে আছে। কারণ, আমি জানি, আমাকে পঁচিশ লাখ টাকা দিতে গেলে ওর শুধু ফিক্সড ডিপোজিট ভাঙালেই হবে না, আমার বিয়ের আগে গোপালপুরে যে তিন কাঠা ছ’ছটাক জমি ও কিনেছিল, সেটাও ওকে বিক্রি করতে হবে। তাতেও কি পঁচিশ লাখ হবে? ওকে অফিস থেকে লোন নিতে হবে। আমি চাই না, ও সর্বস্বান্ত হোক।\nটগর আর মাটির কথা শুনে দু’পক্ষের লোকেরাই এ ওর মুখের দিকে চাওয়াচাওয়ি করতে লাগলেন।\n— কেন যায় না?\nপ্রশ্ন শুনে ক্ষোভে ফেটে পড়ল টগর— জানেন, ও কোনও কথা শোনে না। এত সুন্দর হয়েছে, ডাক্তার বলেছেন, রোজ সকালে অন্তত ঘণ্টাখানেক করে হাঁটতে। অথচ যতই ডাকি না কেন, ও কিছুতেই সকালে ওঠে না।\n— কেন, আমি উঠি না? টগরের চোখের দিকে তাকিয়ে চিৎকার করে উঠল মাটি।\n— আমি কি বলেছি, ওঠোনি? উঠেছ। গুনে গুনে দু’দিন। উঠে কী করেছ?হেঁটেছ? আমি ঠেলে বাইরে বের করে দিয়েছি। খানিক পরে বেরিয়ে দেখি, ও দিকের শিমুল গাছটার তলায়, গুঁড়িতে হেলান দিয়ে বাবু ঘুমোচ্ছেন…\n— হ্যাঁ, ঘুমোছিলাম। কারণ, আমার ঘুম পেয়েছিল, তাই। আর তুমি কী করেছ? আমি পইপই করে বলেছিলাম, তুমি রোজ বারোটার মধ্যে খেয়ে নেবে। না হলে শরীর খারাপ হবে। কিন্তু কোনও দিন দুটো-আড়াইটের আগে তুমি খেয়েছ?\nমাথা নিচু করে নরম গলায় টগর বলল, কাজ থাকলে কী করবে…\n— না, করবে না। দরকার হলে ফেলে রাখবে। আমি এসে করব। কিন্তু তুমি যদি অসুস্থ হও, কে দেখবে?\n— তোমাকে দেখতে হবে না।\n— আমাকে দেখতে হবে না মানে? আলবাত দেখতে হবে। আমি তোমার স্বামী।\n— তুমিও ভুলে যেয়ো না, আমি তোমার বউ। তোমাকে যা বলব, তা-ই করতে হবে। সকালে হাঁটতে হবে। ডাক্তার যে ওষুধ খেতে বলেছেন, নিয়ম করে খেতে হবে। প্রতি দু’মাস অন্তর নিয়মিত পি পি আর ফাস্টিং করাতে হবে।\n— আমি কি করব না বলেছি?\n— সে তো মুখে বলছ। করো কি?\n— করি তো।\n— করো? আবার মিথ্যা কথা? আমি কিন্তু তোমাকে ছাড়ব না।\n— আমার কথা না শুনলে আমিও তোমাকে ছাড়ব না।\nহঠাৎ এক মাতব্বর বলে উঠলেন, কে তোমাদের ছাড়তে বলেছে? আমরা বুঝে গেছি, তোমাদের জোর করে ছাড়লেও তোমরা আলাদা হওয়ার নও। যে স্বামী-স্ত্রী একে অপরের মঙ্গলের জন্য ডিভোর্স পর্যন্ত চাইতে পারে, তারাই তো প্রকৃত জুটি। আমরা চাইব, তোমরা দু’জন অন্তত কয়েক দিনের জন্য কোথাও থেকে একটু ঘুরে এসো।\n— না, পাহাড়ে না। আমি জানি, উঁচুতে উঠলেই তোমার বুক ধড়ফড় করে। আর তা ছাড়া, সমুদ্র তোমার সব চেয়ে প্রিয় জায়গা। আমি সমুদ্র যাব।\n— না, পাহাড়ে।\n— না, সমুদ্রে।\nদু’জনের মধ্যে আবার শুরু হল চাপানউতোর কিন্তু ওদের কলহের মধ্যে কেউ আর মাথা গলাল না।


আগামী ২৯ ফেব্রুয়ারি ২০২০ ঢাকা সাংবাদিক ইউনিয়ন (ডিইউজে) নির্বাচন। তুমুল প্রতিযোগীতা, আলোচনা, সমালোচনা, নাটকীয়তার মধ্য দিয়ে ঘটতে যাচ্ছে এবারের নির্বাচন। এ নির্বাচনকে ঘিরে জাতীয় প্রেসক্লাব প্রাঙ্গন সাংবাদিকদের পদচারনায় মুখর হয়ে উঠেছে।\n৫ টি প্যানেল এর তালিকায় ভোটার খসরা প্রকাশ করেছে-মোট প্রার্থী-৮৯ জন,সদস্য পদে-৩৯ জন,দপ্তর পদে ৪ জন,ক্রীড়া পদে-৫ জন,প্রচার পদে ৪ জন,সংগঠনিক পদে ৫ জন,কোষাধ্যক্ষ পদে ৪ জন,যুগ্ম সম্পাদক পদে-৫ জন,সাধারন সম্পাদক পদে ৮ জন,সহ সভাপতি পদে ৫ জন,সভাপতি পদে ৫ জন ।\nসভাপতি: প্রার্থী হয়েছেন ৫ জন। আবু জাফর সূর্য, এসএম মোশাররফ হোসেন, কুদ্দুস আফ্রাদ, নাসিমা আক্তার সোমা, সোহেল হায়দার চৌধুরী।\nসহ সভাপতি: প্রার্থী হয়েছেন ৫ জন। আতিকুর রহমান চৌধুরী, এমএ কুদ্দুস, খন্দকার মোজাম্মেল হক, ফিরোজ আলম মিলন, মো. মোশারফ হোসেন।\nসাধারন সম্পাদক: পদে প্রার্থী হয়েছেন মোট ৮ জন। আকতার হোসেন, অশীষ কুমার সেন, উম্মুল ওয়ারা সুইটি, জহিরুল ইসলাম, মো. মেহেদী হাসান, মো. শাহজাহান মিঞা, সাজ্জাদ আলম খান তপু, সৈয়দ শুক্কুর আলী শুভ।\nযুগ্ম সম্পাদক: পদে প্রার্থী হয়েছেন ৫ জন। খায়রুল আলম, মনিরুজ্জামান উজ্জল, মহিউদ্দিন কাদের, মানিক লাল ঘোষ, রফিক আহমেদ।\nকোষাধ্যক্ষ: পদে প্রার্থী হয়েছেন ৪ জন। আশরাফুল ইসলাম, জগলুল কবির নাসির, রেজাউল করিম, সাহাদাৎ রানা।\nসাংগঠনিক সম্পাদক: পদে প্রার্থী হয়েছেন ৫ জন। এ জিহাদুর রহমান জিহাদ, গোলাম মুজতবা ধ্রুব, মতলু মল্লিক, মামুন আবেদীন, শফিক রহমান।\nপ্রচার সম্পাদক: পদে প্রার্থী হয়েছেন ৪ জন। আছাদুজ্জামান, একেএম ওবায়দুর রহমান, এম শাহজাহান, কায়সার হাসান।\nক্রীড়া ও সাংস্কৃতিক সম্পাদক: পদে প্রার্থী হয়েছেন ৫ জন। দুলাল খান, ফজলুল হক বাবু, মহিউদ্দিন পলাশ, মোস্তফা কামাল সুমন মোস্তফা, মো. সাজেদুল ইসলাম রাজু।\nজনকল্যান সম্পাদক: পদে প্রার্থী হয়েছেন ৫ জন। এম জহিরুল ইসলাম, জাহিদা পারভেজ ছন্দা, সমীরন রায়, সোহেলী চৌধুরী, রাজীব উদ দৌলা চৌধুরী।\nদফতর সম্পাদক: পদে প্রার্থী হয়েছেন ৪ জন। আমানউল্লাহ আমান, এম সাইফ আলী, জান্নাতুল ফেরদৌস চৌধুরী, মো. মোস্তাফিজুর রহমান।\nনির্বাহী সম্পাদক: পদে প্রার্থী হয়েছেন ৩৯ জন। অনজন রহমান, অজিত কুমার মহলদার, আকলিমা বেগম লিমা, আনিছুর রহমান, আব্দুল বাসেত আকন, আব্দুস সালাম, ইব্রাহিম খলিল খোকন, ইসমত জেরিন, ইস্রাফিল হাওলাদার, এএম শাহজাহান মিয়া, এম মামুন হোসেন, এসএম বাবুল হোসেন, জাফর আহমদ, জিএম মাসুদ ঢালী, নাইম আহমেদ জুলহাস, নাসির উদ্দিন বুলবুল, ফারুক মজুমদার, মহসিন বেপারী, মো. আনিসুর রহমান রাহাদ, মোহাম্মদ মহসীন আলী, মোতাহার হোসেন, মো. সফিউর রহমান, মো. রফিকুল ইসলাম, রাজু হামিদ, ফারজানা সুলতানা, শেখ মোহাম্মদ আমিনুর রহমান, শাহ মোহাম্মদ আব্দুর রাজ্জাক, শাহনাজ পারভিন এলিস, শাহিন বাবু, সাকিলা পারভিন, সিকে সরকার, সালাম মাহমুদ, সালাহ উদ্দিন আহমেদ, সলিম উল্লাহ সেলিম, সায়েদুল ইসলাম বাদল, সাহীন কাওসার, সুরাইয়া অনু, সিদ্ধার্থ শংকর ধর।\nadmin0February 25, 2020 গণমাধ্যম


গণতান্ত্রিক অগ্রযাত্রা রক্ষায় আইনজীবীদের ঐক্যের বিকল্প নেই -স্পিকার গণতান্ত্রিক অগ্রযাত্রা রক্ষায় আইনজীবীদের ঐক্যের বিকল্প নেই -স্পিকার\nদি নিউজ ডেক্সঃ জনগণের অধিকার প্রতিষ্ঠায় আইনজীবীরা গুরুত্বপূর্ণ ভূমিকা পালন করেন। সংবিধানকে সমুন্নত রেখে গণতান্ত্রিক অগ্রযাত্রায় আইনজীবীদের ঐক্যের বিকল্প নেই বলে জানিয়েছেন স্পিকার ড. শিরীন শারমিন চৌধুরী।\nস্পিকার গতকাল চট্টগ্রাম আদালত ভবনের আইনজীবী অডিটোরিয়ামে চট্টগ্রাম জেলা আইনজীবী সমিতির বার্ষিক ভোজ-২০১৯ অনুষ্ঠানে প্রধান অতিথি হিসেবে এসব কথা বলেন। তিনি বলেন, প্রধানমন্ত্রী শেখ হাসিনার নেতৃত্বে আইনের শাসন প্রতিষ্ঠায় সরকার অঙ্গীকারাবদ্ধ। বঙ্গবন্ধু হত্যা ও যুদ্ধাপরাধীদের বিচারের মাধ্যমে বাংলাদেশ বিচারহীনতার সংস্কৃতি থেকে বেরিয়ে এসেছে। আইন পেশায় নারী আইনজীবীদের অংশগ্রহণ দৃশ্যমান। তাদের জন্য ইতিবাচক পরিবেশ নিশ্চিত করতে সকলকে একযোগে কাজ করার আহ্বান জানান তিনি।\nচট্টগ্রাম জেলা আইনজীবী সমিতির সভাপতি এ এস এম বদরুল আনোয়ার-এর সভাপতিত্বে অনুষ্ঠানে বিশেষ অতিথি হিসেবে হাইকোর্ট বিভাগের বিচারপতি এ কে এম আবদুল হাকিম, জেলা ও দায়রা জজ মো. ইসমাইল হোসেন, মহানগর দায়রা জজ শেখ আশফাকুর রহমান বক্তব্য প্রদান করেন। সমিতির সাধারণ সম্পাদক মোহাম্মদ আইয়ুব খান অনুষ্ঠানে স্বাগত বক্তব্য প্রদান করেন। অনুষ্ঠানে চট্টগ্রাম জেলা আইনজীবী সমিতির সাবেক সভাপতি ও সাধারণ সম্পাদকগণকে সম্মাননা ক্রেস্ট প্রদান করেন স্পিকার।


Pandit Nathuram Godse Nagar: মেরঠের নাম পালটে পণ্ডিত নাথুরাম গডসে নগর? বিতর্কে যোগীরাজ্য! - meerut to be renamed as pandit nathuram godse nagar | Eisamay\nmeerut to be renamed as pandit nathuram godse nagar\nমেরঠের নাম পালটে পণ্ডিত নাথুরাম গডসে নগর? বিতর্কে যোগীরাজ্য!\nMaharshi Basu | TIMESOFINDIA.COM | Updated: 17 Dec 2019, 06:21:00 PM\nনিজেদের মেরঠে অখিল ভারতীয় মহাসভার অংশ দাবি করা এক সংগঠন ১৫ নভেম্বর মেরঠের নাম পরিবর্তনের দাবি করেছে।\nমুখ্যমন্ত্রী যোগী আদিত্যনাথ। (ফাইল ফটো)\nএই সময় ডিজিটাল ডেস্ক: নাম পরিবর্তনের তালিকায় এবার পালা উত্তরপ্রদেশের মেরঠের! সূত্রের খবর, শীঘ্রই গাজিয়াবাদ, মুজাফ্ফরনগরের পাশাপাশি মেরঠের নামও পরিবর্তন করতে পারে যোগী আদিত্যনাথের সরকার। সেইমতো প্রতিটি জেলার জেলাশাসকের কাছে রিপোর্ট চেয়েছে উত্তরপ্রদেশ সরকার। সরকারি দ্য টাইমস অফ ইন্ডিয়ার খবর অনুযায়ী, এই পরিকল্পনা বাস্তব হলে, মেরঠের নাম পরিবর্তন করে পণ্ডিত নাথুরাম গডসে নগর রাখা হতে পারে।\n২ ডিসেম্বর নাম পরিবর্তন নিয়ে জেলাশাসকদের কাছে চিঠি পাঠিয়েছে লখনউ। সেখানে নাম পরিবর্তন নিয়ে রিপোর্টের পাশাপাশি সংশোধীত প্রস্তাব সম্পর্কেও জানতে চাওয়া হয়েছে। প্রসঙ্গত, মুখ্যমন্ত্রী যোগী আদিত্যনাথের গুরুর নাম অনুযায়ী হাপুরের নাম পরিবর্তন করে মোহন্ত অবৈদ্যনাথ নগর রাখতে চেয়ে প্রস্তাব জমা পড়েছিল সরকারি দফতরে। একইসঙ্গে গাজিয়াবাদের নাম পরিবর্তন করে মোহন্ত দিগ্বিজয় নগর রাখার প্রস্তাব দেওয়া হয়েছিল। যদিও হাপুরের জেলা প্রশাসন সেই প্রস্তাবে সবুজ সংকেত দেয়নি বলে দাবি প্রশাসন সূত্রে।\nএক আধিকারিক TOI-কে জানিয়েছেন, মূলত 'জনসুনওয়াই (Jansunswai) ওয়েবসাইটের মাধ্যমে নাগরিকরা এই ধরনের আবেদন করে। তার ভিত্তিতে রিপোর্ট পৌঁছয় জেলা প্রশাসনের কাছে।' সূত্রের খবর, নিজেদের মেরঠে অখিল ভারতীয় মহাসভার অংশ দাবি করা এক সংগঠন ১৫ নভেম্বর মেরঠের নাম পরিবর্তনের দাবি করেছে।\nচার বছর পর হলেও আসছে, এবার লোকাল ট্রেনে স্বয়ংক্রিয় দরজা পরের খবর\nYogi Adityanath UP news Pandit Nathuram Godse Nagar meerut news Meerut name Changed\nWeb Title : meerut to be renamed as pandit nathuram godse nagar\nদুর্গাপুর টিকায় আগ্রহী শতায়ু হারাধন, চিন্তায় পরিবার


Sylhet Report | সিলেট রিপোর্ট | মাওলানা এম. এ মান্নানের ভুল শুধরে দিলেন আল্লামা জুনায়েদ বাবুনগরী\nসোমবার, ০৮ জুলা ২০১৯ ১০:০৭ ঘণ্টা\nমাওলানা এম. এ মান্নানের ভুল শুধরে দিলেন আল্লামা জুনায়েদ বাবুনগরী\nহাটহাজারী মাদ্রাসার সহযোগী পরিচালক ও হেফাজতে ইসলাম বাংলাদেশের সংগ্রামী মহাসচিব, উস্তাদে মুহতারাম আল্লামা জুনায়েদ বাবুনগরী হাফিজাহুল্লাহ গতকাল ৭.৭.২০১৯ ইংরেজী রোজ রবিবার বাদ মাগরিব বুখারী শরীফের দরসে ‘হাদীস সংকলনের ইতিহাস ও সর্বশেষ সাহাবী কে’? শীর্ষক আলোচনায় অতীত একটি স্মৃতির কাহিনী বর্ণনা করেন।\nআল্লামা বাবুনগরী বলেন, সাহাবাদের যুগ ১১০ হিজরী সনে সমাপ্ত হয়। সর্বশেষ সাহাবী হলেন হযরত আবুত তোফায়েল (মৃত্যু- ১১০ হি.)। অথচ অনেক আলেম, শিক্ষাবিদও এ তথ্যে ভুল করে বসেন। চলুন, হযরতের মুখ থেকেই সেই স্মৃতিচারণ শুনি।\nআল্লামা বাবুনগরী বলেন, “হাটহাজারী মাদ্রাসার শতবার্ষিকী মাহফিলে দেশ-বিদেশের খ্যাতনামা আলেম, ওলামা, সাংবাদিক, বুদ্ধিজীবি, কলামিস্ট মঞ্চে উপস্থিত। অনুষ্ঠানে অতিথি হিসেবে আমন্ত্রিত ছিলেন দৈনিক ইনকিলাবের প্রতিষ্ঠাতা মাওলানা এম. এ মান্নান মরহুম। সম্মেলনে তাঁকে হাটহাজারী মাদ্রাসার পক্ষ থেকে সম্মাননা পাগড়ী ও দেওয়া হয়।\nবক্তৃতায় তিনি হাদীসের গুরুত্ব, হাদীস সংকলনের ইতিহাস ইত্যাদি নিয়ে চমৎকার আলোচনা করছিলেন। অনেক সুন্দর ও তাৎপর্য ছিল তাঁর বক্তব্য। সবাই মনযোগ সহকারে তাঁর বক্তব্যে শ্রবণ করছিলেন।\nআমি সে সময় ফটিকছড়ি বাবুনগর মাদ্রাসায় অধ্যাপনার দায়িত্বে ছিলাম। কিন্তু হাটহাজারী মাদ্রাসার শতবার্ষিকী তে আমাকে স্টেজ পরিচালনার দায়িত্ব দেওয়া হয়।\nমাওলানা আবদুল মান্নান মরহুম হাদীস সংকলনের ইতিহাস বর্ণনা করতে গিয়ে এক পর্যায়ে বললেন,\nآخر من مات الصحابة فهو انس\n‘সর্বশেষ যে সাহাবী ইন্তেকাল করেন তিনি হলেন হযরত আনাস রাযি.। মূলত এটি একটি ভুল তথ্য। সঠিক তথ্য হল সর্বশেষ সাহাবী হলেন হযরত আবুত তোফায়েল রাযি.। তাঁর ইন্তেকাল ১১০ হিজরী।\nসে সময় আমি পাকিস্তানের বিখ্যাত মুহাদ্দিস ও পৃথিবীবিখ্যাত হাদীসবিশারদ আল্লামা ইউসুফ বান্নুরী রহ. থেকে উলুমুল হাদীস পড়াশোনা করে এসেছি মাত্র কয়েকবছর হলো। আপনাদের মতো নওজোয়ান। মনকে কোনভাবেই স্থির করতে পারছিলামনা। কারণ হাটহাজারীর মতো সুবিখ্যাত মাদ্রাসার শতবার্ষিকী সম্মেলনের মঞ্চ থেকে একটি ভুল তথ্য প্রচারিত হবে। এর দ্বারা উম্মুল মাদারিসের সুনাম ক্ষুন্ন হবে এটাতো মেনে নেয়া যায়না। এছাড়াও মঞ্চে চট্টগ্রাম, ঢাকা সহ দেশের শীর্ষস্থানীয় উলামায়ে কেরাম উপস্থিত। তাঁরাও কেউ প্রতিবাদ করছিলেননা।\nআমি কাগজে মাওলানা এম এ মান্নান মরহুম কে লিখে দিলাম।\nان آخر من مات الصحابة انس فهو خطأ ولکن آخر من مات الصحابة فهو ابو الطفيل (المتوفی: ۱۱۰هجری)\nনিশ্চয় সর্বশেষ সাহাবী হযরত আনাস রাযি. নন সর্বশেষ সাহাবী হলেন হযরত আবুত তোফায়েল। (তাঁর মৃত্যু: ১১০ হিজরী) কাগজের\nনিচে আমি লিখে দিলাম- মুহাম্মদ জুনায়েদ।\nআমি কাগজটি লিখে তাঁকে দিলাম। আমি যেহেতু স্টেজ পরিচালক ছিলাম অনেকে মনে করলো তাঁর বক্তৃতা সমাপ্তির জন্য কাগজ দিচ্ছি অথচ তিনি হাদীস সংকলেন সুন্দর আলোচনা করছিলেন। আমার উস্তাদে মুহতারাম শায়খুল হাদীস আল্লামা আজিজুল হক রহ. আমার উপর ক্ষেপে গেলেন। পরে যখন জানতে পারলেন মাওলানা এম এ মান্নান মরহুমের ভুল তথ্য ছিল এটা জেনে তিনি অনেক খুশি হন এবং তিনি (শায়খুল হাদীস আল্লামা আজিজুল হক রহ.) বললেন, ‘আমার ছাত্র ভুল না ধরলে কে ধরবে?\nমাওলানা এম এ মান্নান মরহুম নিজের ভুল শুধরিয়ে নিয়েছিলেন এবং মাহফিল শেষে জিজ্ঞেস করেছিলেন, জুনায়েদ কে? সবাই বলেছিল- তিনি আল্লামা ইউসুফ বান্নুরীর শাগরিদ (শিষ্য)। পরে তিনি আমাকে খুঁজেছিলেন। কিন্তু তাঁর সাথে আর সাক্ষাত হয়নি।\nঘটনার বর্ণনা শেষে বুখারীর দরসে ছাত্রদের উদ্দেশ্যে আল্লামা বাবুনগরী বলেন- আপনারাও ভুল হলে শুধরিয়ে দিবেন এবং তা অবশ্যই আদবের সাথে, ভদ্রতার সাথে। ঘটনাটি ১৯৯৫ সালের বলে উল্লেখ করেন তিনি। দারুল উলুম দেওবন্দর শতবার্ষিকীর ১৫ বছর পরের ঘটনা।\n(আল্লামা বাবুনগরীর বুখারীর দরস থেকে নেয়া- ০১)\nইনশাআল্লাহ! হুজুরের দরসগুলো ধারাবাহিক আপডেট করব ইনশাআল্লাহ।\nশ্রুতিলিখন: হাফেজ আহমদ ইসলামাবাদী\nছাত্র: দাওরায়ে হাদীস, হাটহাজারী মাদ্রাসা।


Satabdi Roy Attacks BJP in Mamata Banerjee Rally In Purulia - দলনেত্রীর মঞ্চে শতাব্দীর মুখেও বহিরাগত-ছোঁয়া | Eisamay - Eisamay\ntmc mp satabdi roy attacks bjp in mamata banerjee rally in purulia\nSouradip Samanta | Ei Samay | Updated: Jan 20, 2021, 3:22 PM\nBJP-কে নিশানা করলেন শতাব্দী রায়ের\nশতাব্দী বলেন, অন্য রাজ্য থেকে কেউ এসে কিছু বলবে, সেটা আমরা মানছি না, মানব না\nসাংসদের বক্তব্যের প্রশংসা করেন মমতা\nএই সময়, পুরুলিয়া: ভোটের হাওয়া যত গরম হচ্ছে, বিজেপি সম্বন্ধে মমতা বন্দ্যোপাধ্যায়ের শব্দচয়নও ততই চোখা হচ্ছে। বেশ কয়েক কদম এগিয়ে মঙ্গলবার পুরুলিয়ার সভায় মমতা বিজেপিকে মাওবাদীদের থেকেও ভয়ঙ্কর বলে আক্রমণ শানান। কেউটে-গোখরোর সঙ্গে তুলনা টেনে বলেন, 'এক ছোবলেই শেষ, তার নাম বিজেপি।'\nবিজেপি নেতাদের বিভিন্ন সময়ে 'বহিরাগত' বলে বিঁধে থাকেন মমতা। এ দিন সরাসরি সেই পথে না গিয়ে তৃণমূলনেত্রী বলেন, 'বাংলা বলতে পারে না, বলে বঙ্গাল। ওরা ভোটের জন্য কঙ্গাল!' পাশাপাশি বিজেপি নেতাদের আনাগোনা, কৃষক-দলিতদের বাড়িতে খাওয়া নিয়েও আক্রমণ করেন তিনি। তাঁর বক্তব্য, বিজেপি নেতারা দলিতদের বাড়িতে গিয়ে কাঁসার থালায় খেলেও সে খাবার আসে নামীদামি রেস্তোরাঁ থেকে। দেখানো হয়, বাড়িতে আলু পোস্ত রান্না হচ্ছে, অথচ নেতা খান পোস্তর বড়া। এমনকী, বিজেপি নেতাদের খাওয়াতে গিয়ে কোনও কোনও দরিদ্র, দলিত মানুষের ঋণও হয়ে যাচ্ছে বলে অভিযোগ করেন মমতা। তাঁদের সেই অর্থ ফেরানোর জন্য তৃণমূল কর্মীদের নির্দেশ দেন নেত্রী।\nমঙ্গলবার পুরুলিয়ার সভায় মমতার মঞ্চে ছিলেন তৃণমূল সাংসদ শতাব্দী রায়ও। তিনিও বহিরাগত প্রসঙ্গ ছুঁয়ে যান। শতাব্দীর কথায়, 'সংসারে অনেক সময়ে মা-বাবা-স্বামীর বিরুদ্ধে রাগ হয়। কাউকে হয়তো আপনি চুপ করিয়ে দিলেন, রাগ দেখালেন বা বকলেন। কিন্তু অন্য শহরের লোক এসে যদি তাঁদের কিছু বলে, সেটা তো আপনি মানবেন না! আমাদের কিছু বলার থাকতে পারে, অভিযোগ বা চাওয়া-পাওয়ার বিভেদ থাকতে পারে। তা বলে অন্য রাজ্য থেকে কেউ এসে কিছু বলবে, সেটা আমরা মানছি না, মানব না।'\nমাঝে খানিক জল্পনা তৈরি হলেও তৃণমূলেই থেকে গিয়েছেন শতাব্দী। তাঁকে গুরুত্বপূর্ণ পদও দিয়েছে দল। এ দিন পুরুলিয়ার মঞ্চে তৃণমূল সরকারের নানা সাফল্যের কথা তুলে ধরে শতাব্দী বলেন, 'নানা প্রকল্পের সুবিধা নেব, অথচ ভোট দেব না, এটা বেইমানি হবে না?' এ দিন মুখ্যমন্ত্রী মমতা বন্দ্যোপাধ্যায়ের সঙ্গেই তিনি পুরুলিয়া যান। সেখানে নেত্রীর আগে বক্তব্য রাখেন সাংসদ। নতুন সংসদ ভবন তৈরির প্রয়োজনীয়তা নিয়ে প্রশ্ন তোলেন শতাব্দী। তিনি বলেন, 'আমাদের সরকার যা প্রতিশ্রুতি দেয়, তা পূরণ করে। প্রতিশ্রুতি না দিয়েও কাজ করে। এটা মানুষ জানেন।'\nপরে বলতে উঠে সাংসদের বক্তব্যের প্রশংসা করেন মমতা। নিজের বক্তব্যে বারবার মা-বোনেদের প্রসঙ্গ টেনে, পরিবারের দিকে কেউ আঙুল তুললে প্রয়োজনে 'থাপ্পড়' মারার কথাও বলেন।'\nযদিও বিজেপি তাঁর বক্তব্যকে কটাক্ষ করেছে। দলের নেতা শমীক ভট্টাচার্য পরে বলেন, 'ভোট যত এগোচ্ছে, ততই ফলাফল টের পেয়ে এ সব বলছেন তৃণমূলনেত্রী।'\nএক যুগ বন্দি ওডিশার জেলে, নিখোঁজের লাশ পেল পরিবার পরের খবর\nশতাব্দী রায় west bengal assembly election 2021 Satabdi Roy Slams BJP Satabdi Roy News Satabdi Roy Latest News Satabdi Roy mamata banerjee news google news Bengal politics\nWeb Title : tmc mp satabdi roy attacks bjp in mamata banerjee rally in purulia


নভেরার ঠিকানা : প্যারিস -ইকতিয়ার চৌধুরী -\nনভেরার ঠিকানা : প্যারিস -ইকতিয়ার চৌধুরী\nমে ৬, ২০১৫ surjobarta কাব্য সাহিত্য, জাতীয় সংবাদ, শীর্ষ সংবাদ, সাক্ষাতকার Leaveacomment\nএ লেখাটি ছাপা হয়েছিল ১৭ অক্টোবর ১৯৯৭, ২ কার্তিক ১৪০৪ তারিখে প্রকাশিত বিচিত্রা-র ২৬ বর্ষ ২২ সংখ্যার ‘লেখালেখি’ বিভাগে (পৃষ্ঠা ৪০-৪১)\nএপ্রিলের শেষ শুক্রবারের বিকেল। প্যারিসের আবহাওয়া সেদিন চমৎকার। আসন্ন উইক এন্ডে দূরে যে কোন ফরেস্টে বারবিকিউয়ে যাবার পরিকল্পনা চলছিল আমাদের। দূতাবাসে একটি কল এলো। ফোনে। আমাকে বলা হলো,\n: নভেরা আহমেদ কথা বলতে চান।\nআমি একজন নভেরাকেই জানি তিনি হলেন ভাস্কর নভেরা আহমেদ। সাপ্তাহিক বিচিত্রা একদা যার সন্ধান করেছিল বিশ্বময় এবং ঔপন্যাসিক হাসনাত আবদুল হাইয়ের জীবনীভিত্তিক উপন্যাস ‘নভেরা’র শিল্পী নভেরা। বিচিত্রায় প্রকাশিত লেখাটি যখন কয়েক বছর আগে পড়ি তখন মনে হয়েছিল নব্বই থেকে বিরানব্বই সময়কালে অনেকটা সময় প্যারিসের সব নামকরা মিউজিয়াম আর গ্যালারীতে একজন দর্শক হয়ে কাটিয়েছি তখন প্যারিসবাসী নভেরার দেখা পেলে চমৎকার হতো। আমি ওঁকে হয়তো ওঁর ভাস্কর্যগুলোর হাল অবস্থা বলতে পারতাম। আর্ট ইনস্টিটিউট ছাড়াও এগুলোর দুটো অন্ততঃ ঢাকা বিশ্ববিদ্যালয় লাইব্রেরী চত্বরে ভগ্নাবস্থায় আছে। যেখানে এক সময় আমরা বিস্তর আসর জমিয়েছি।\n: কোন নভেরা?\nআমি কেন জানি ধরেই নিলাম ইনিই হবেন সেই গল্পের মত সত্যি নভেরা যিনি পঞ্চাশের শেষে ও ষাটের শুরুতে ঘোর নারীবর্জিত সাংস্কৃতিক অঙ্গনে হাসনাত বয়সীদের অনেকের ভাবনায় হয়তো গভীরভাবে ছিলেন। যে জন্যে ওঁকে এত বছর পর হৃদয় খুঁড়ে বেদনা জাগানোর মত খুঁজে বের করার প্রয়োজন পড়ল। তবে ‘নভেরা’য় হাসনাত জানিয়েছেন তিনি মুক্ত মনের শিল্পী। কেন্দ্রীয় শহীদ মিনারের পরিকল্পনা ও নির্মাণে ওঁর অংশ ছিল। জেনেছি বাংলাদেশ সরকার এ জন্যে নভেরাকে রাষ্ট্রীয় পুরস্কারে (একুশে পদক) সম্মানিত করেছেন। নভেরাকে চেয়ে নিয়ে সম্ভাষণ জানালাম।\nকোন প্রতিউত্তর এলো না।\n: ভাল আছেন?\nশিল্পী ইংরেজিতে জানালেন তিনি বাংলা বলতে পারেন না। নভেরা তাঁর প্রয়োজনীয় কথা বলতে গিয়ে বেরুলো বাংলা লিখতেও পারেন না তিনি। ওঁর বাংলাদেশ আন্তর্জাতিক পাসপোর্টের মেয়াদ ফুরিয়ে গেছে। নতুন একটি পাসপোর্ট চাই। দরখাস্তের নির্দিষ্ট ফরমটি পূরণে ও সেটি তাড়াতাড়ি পেতে তিনি আমার সাহায্য প্রত্যাশী। নভেরা সত্য বললেন কিনা জানি না। আমার শুধু মনে হলো হায় শিল্পী, হায় শহীদ মিনার, হায় রাষ্ট্রীয় পুরস্কার। তিনি বললেন,\n: আমি খুব অসুস্থ। তিন চারদিন পর অপারেশন। তার আগেই কি পাসপোর্টটি পেতে পারি?\n: কেন নয়? অবশ্যই পাবেন।\n: কাল দূতাবাসে আসব। বলে নভেরা চলে গেলেন।\nনভেরা আসেননি। পরের সপ্তাহে ফোনে বললেন, শরীর ভাল নেই, পরে আসবেন। ফোন নম্বর দিলেন। এলেন এর প্রায় দেড় মাস পর। ১০ জুন। ফোন করে। এতটাই অসুস্থ চারতলায় আমার রুম অবধি আসার জোর নেই। নিচে নেমে এলাম। হাসনাতের উপন্যাসের সুবাদে নভেরা নায়িকা। বইয়ের প্রচ্ছদে শিল্পী ওঁর চুল বোধ করি চুড়ো করে বেঁধেছেন। নিচে নামতে নামতে সে রকম একটি ছবি এলো কল্পনায়। ভুলে যাওয়াটা উচিত হয়নি শিল্পীর যথেষ্ট বয়স হয়েছে আর তিনি অসুস্থও।\nবাস্তবের নভেরা আমার ভাবনার মত নন। বয়সের ভারে ন্যুব্জ। ক্রাচে ভর দিয়ে তিনি উঠে দাঁড়ালেন। বসতে বললেও শুনলেন না। কাজের কথা ওঁর হয়ে গিয়েছিল আমার সহকারীর সাথে। দাঁড়িয়েই তিন চার মিনিট কথা বললাম আমরা। আলাপে মনে হলো নভেরা খুব ভদ্র।\nপ্রবাসী বাঙালিদের থেকে তিনি নিজেকে লুকিয়ে রাখতে চান। আমি এও জানতাম ওঁর সম্পর্কে আগ্রহে বিরক্ত হন। দু’একটি ক্ষেত্রে রাগও করেছেন। গেল মার্চে হাসনাত প্যারিসে ছিলেন। ইউনেস্কো সদর দপ্তরে ইনডিপেন্ডেনস ডে রিসেপশনে লেখকের দেখা পেয়েছিলাম আমরা। ওঁর ইচ্ছে ছিল নভেরার মুখোমুখি হবার। ফ্রান্সে বাংলাদেশের রাষ্ট্রদূত জনাব তোফায়েল ক. হায়দারের সহযোগিতাও ছিল এ জন্যে। কিন্তু নভেরার [দিক] থেকে সাড়া ছিল না। স্বভাবতই সৌজন্যমূলক কথাবার্তা ছাড়া অন্য কোন বিষয়ে যাইনি। আমি জানি না নভেরা ওঁকে নিয়ে বিচিত্রার বা হাসনাতের সাধুবাদ প্রাপ্য পরিশ্রমের ব্যাপারে অবগত কিনা। যা ওঁকে আমাদের সাথে পরিচিত করেছে। হাজার হাজার শুভানুধ্যায়ী পেয়েছেন তিনি। রাষ্ট্রীয় পুরস্কার প্রাপ্তি তাঁর গোচরে এসেছে কিনা তাও আমার অজানা। সবিনয়ে জানাই এসব প্রকাশে আমার অনীহা ছিল। শিল্পী বাংলা জানেন না কিংবা না জানার ভান করছেন এই ক্ষোভে।\nনভেরার বয়স এখন ষাটের মতো। প্রায় বছর চারেক আগে বিয়ে করেছেন স্থানীয় একজন এ্যানটিক ডিলারকে। স্বামী গ্রেগোয়া দ্য ব্রুনসের দোকান প্যারিস আট-এর পিয়ের ল্য গ্রঁ সড়কে। ওটিই নভেরার ঠিকানা। পাশেই একটি চার্চ। যতদূর জানা গেছে তিনি এখন আর ছবি আঁকেন না। খৃষ্ট ধর্মীয় নিদর্শন যেমন যীশুর মূর্তি, ক্রুশ ইত্যাদি বিক্রি করেন। ধর্মান্তরিত হয়েছেন কিনা তথ্য নেই। ওঁর আঁকা পেইন্টিং আছে দূতাবাসে মাননীয় রাষ্ট্রদূতের কামরায়। মুক্তিযুদ্ধ যাদুঘরের পক্ষ থেকে তাঁদের সংগ্রহে চিত্রকর্মটি পেতে আগ্রহ প্রকাশ করা হয়েছে।\nনভেরা ভাল আছেন। শিল্পীর অগণিত ভক্তদের ওঁর সম্পর্কে জানানোর আগে তাঁকে আরেকবার স্বচক্ষে দেখা দরকার মনে হওয়ায় গেল ১৯ সেপ্টেম্বর হাজির হলাম নভেরার ডেরায়। রাত্রি তখন আসন্ন। দোকানে আলো জ্বলছিল। সেই আলোয় উদ্ভাসিত হয়ে আছেন তিনি কালো রংয়ের শাড়িতে। আরো দু’জন লোক ছিল। একজনকে মনে হলো খদ্দের। নভেরার মুখের প্রশান্তি বলছে সুস্থ হয়ে উঠেছেন তিনি। ওঁকে লাগছিল একটি সুখী কবুতরের মত। না, তাঁকে আমি বিরক্ত করিনি। দোকানের সামনে গাড়ির স্টিয়ারিংয়ে হাত রেখে সেকেন্ড বিশ শুধু এই দৃশ্যমালা দেখে মিশে গেলাম বুলভাঁ কুরসেলের গাড়ির অরণ্যে। দেশবিচ্ছিন্ন নভেরা যদি এভাবেই নিজের মধ্যে সুখ রচনা করে থাকেন তবে ওঁর স্বস্তি নষ্ট করা কেন।\nতবে আমার দৃঢ় বিশ্বাস আমাদের নভেরা একদিন আমাদের মাঝে ফিরবেন। জীবিত বা মৃত তা একমাত্র প্রভুই জ্ঞাত। দীর্ঘদিন আছেন তিনি ফরাসী মুলুকে। এদেশের একটি পাসপোর্ট নিতে পারতেন তিনি। কিন্তু আজো সযত্নে বহন করে চলেছেন জন্মভূমির ছাড়পত্র। ওঁর শেষ ইচ্ছে বোধহয় জননীর কোলে ফেরা।\n‘নভেরা’য় বলা হয়েছে ‘বিগার দেন লাইফ’। স্বদেশ এ সন্তানকে ফেরত তো চাইবেই তা সন্তান হয়তো জানেও না।\nঅভিজিৎ হত্যাকারীদের সনাক্ত করেছে ডিবি ভাস্কর নভেরা আহমেদের মৃত্যু:প্রধানমন্ত্রীর শোক When Einstein Met Tagore রাজশাহীতে প্রশিক্ষণ বিমান বিধ্বস্ত:কো-পাইলট তামান্না রহমান নিহত এবার জঙ্গী স্টাইলে ব্যাংকে ডাকাতি: পুলিশ তদন্তে নেমেছে পেট্রোল বোমা দিয়ে মানুষ পুড়িয়ে আবার তাদের কাছে ভোট চাইছেন?”-খালেদার প্রতি প্রধানমন্ত্রী\nPrevious Post:ভাস্কর নভেরা আহমেদের মৃত্যু:প্রধানমন্ত্রীর শোক\nNext Post:নভেরা : মৃত ও জীবিত-রেজাউল করিম সুমন


এনাউন্স হয়ে গেল ৫জি স্মার্টফোনের প্রসেসর Snapdragon 855 ! - #1 PC Hardware & Tech Reviews BD | PC Builder Bangladesh\nHome News এনাউন্স হয়ে গ...\nএনাউন্স হয়ে গেল ৫জি স্মার্টফোনের প্রসেসর Snapdragon 855 !\nঅনেক আগে থেকেই আমরা শুনে আসছি যে ৫জি প্রযুক্তি চালু হবে, আর ইতিমধ্যেই ৫জি তরঙ্গের টেস্টিং প্রক্রিয়াও শুরু হয়ে গিয়েছে। ৫জির সাথে AI এর অনেক ক্ষেত্রেই সর্ম্পক রয়েছে। তবে এখন বেশ কয়েকটি আপকামিং স্মার্টফোনের টিজারগুলোতেই পরিস্কার হয়ে গিয়েছে ২০১৯ সালের ফ্ল্যাগশীপ স্মার্টফোনগুলো হতে যাচ্ছে ৫জি ভিক্তিক স্মার্টফোন। আর এই সকল ৫জি স্মার্টফোনের SoC ক্ষেত্রেও আমরা দেখতে পাচ্ছি পরিবর্তন। স্মার্টফোন চিপ মেনুফেকচার জায়ান্ট Qualcomm সম্প্রতি তাদের ৫জি চিপসেট Snapdragon 855 এনাউন্স করেছে আর আজ আমি চলে এলাম এই চিপসেটটি নিয়ে কিছু কথা বলতে। প্রায় ১১ বছর ধরে মোবাইল ফোনের চিপসেট তৈরি করে আসছে Qualcomm, তাদের আপকামিং চিপ Snapdragon 855 কে সম্পূর্ণ ভাবে ৫জি এবং AI উপযুক্ত করেই বানানো হয়েছে।\nস্ন্যাপড্রাগন ৮৫৫ চিপের পূর্ণাঙ্গ স্পেসিফিকেশন এখনো রিভিল করা হয় নি, তবে কিছু কিছু তথ্য জানা গিয়েছে যেমন এই চিপসেটে ব্যবহার করা হয়েছে Snapdragon X50 মডেম যা সম্পূর্ণভাবে একটি ৫জি উপযুক্ত মোডেম। Snapdragon 855 কে বানানো হয়েছে 7nm টেকনোলজি দিয়ে। 7nm প্রসেসর টেকনোলজি নতুন কিছু নয়, এটা কয়েকমাস আগেই Huawei এর নিজস্ব Kirin 980 এবং অ্যাপলের A12 Bionic প্রসেসরেই ব্যবহৃত হয়েছে। পারফরমেন্সের কথা বলতে গেলে আগের প্রজন্মের ৮৪৫ চিপ থেকে প্রায় ২০/৩০% বেশি পারফরমেন্স আপনি পাবেন এই Snapdragon 855 চিপে।\nপারফরমেন্স আপগ্রেড ছাড়াও এই চিপসেটযুক্ত স্মার্টফোনগুলো কি কি সুবিধা পাবেন সেটা সংক্ষেপে আমি নিচে দিয়ে দিচ্ছি:\nডাউনলোড স্পিডে বুস্ট থাকছে\n২০১৯ সালে আপনি ৫জি নিয়ে বেশ উন্নতি দেখতে পারবেন, আর ৫জি স্মার্টফোনের বেলায় Qualcomm ৮৫৫ চিপসেট তার X50 মডেম নিয়ে সবার আগেই থাকবে। বলা হচ্ছে যে অনান্য ৫জি চিপসেটের থেকেও তুলনামূলক বেশি ডাউনলোড স্পিড থাকবে Snapdragon 855 চিপে, কারণ এতে ডাইরেক্ট ভাবে 2Gbps LTE মডেমকে interate করা হয়েছে। ৮৫৫ চিপে ৫জির পাশপাশি ওয়াইফাই প্রযুক্তিতেও আপনি বেশ দারুণ আপগ্রেড পাবেন। 855 চিপসেটে রয়েছে 802.11ax যা সবোর্চ্চ 13Gbits/s WiFi গতি দিতে পারবে; যা বর্তমানের 3Gbits/s এর থেকে প্রায় ৫ গুণ বেশি!\nহলিউড-স্টাইলের ভিডিও শ্যুট করতে পারবেন\nস্ন্যাপড্রাগন ৮৫৫ চিপে কোয়ালকপ নতুন একটি ISP নির্মাণ করেছে যার নাম Spectra 850 । এই ISP দিয়ে আপনার স্মার্টফোনের ফটো এবং ভিডিওগুলোতে বেশ উন্নত মানের enhancements আসবে যা সরাসরি ক্যামেরাতেও ইফেক্ট ফেলবে। অর্থাৎ আপনি এই চিপসেটের স্মার্টফোনে 60Hz এর Depth-sensing ফিচারটি উপভোগ করতে পারবেন, এছাড়াও থাকবে 4K HDR ভিডিও ক্যাপচারে portrait mode । মানে হচ্ছে ব্যাকগ্রাউন্ড blur ইফেক্ট সহ আপনি ৪কে ভিডিও রেকর্ড করতে পারবেন। এছাড়াও Qualcomm বলছে যে আপনি যেকোনো ফ্রেম থেকে লোকজনদের কেটে নিয়ে অন্য যেকোনো সিনে বসাতে পারবেন, অনেকটা প্রফেশনাল Green Screen এর মতোই।\nফটোগুলোর নতুন ফরম্যাটে কম স্পেস নিবে\nবর্তমানে আমাদের ইমেজগুলো বেশ স্টোরেজ স্পেস নিয়ে থাকে। নরমাল একটি ফটোতেই মেগাবাইট ভরে যায়, আর এক একটা এইচডি ফটোতেই কমপক্ষে ৩/৪ মেগাবাইট লেগে যায়। এই স্টোরেজ সমস্যার সমাধান করতে ফটো এর JPEG ফরম্যাট থেকে HEIF (High Efficiency Image Fire Formate) ফর‌ম্যাটে চলে আসবে স্ন্যাপড্রাগন ৮৫৫ তে। অর্থ্যাৎ বর্তমানের থেকে প্রায় অর্ধেকাংশ কম জায়গা নেবে ছবিগুলো, আর রেজুলেশনেরও কোনো কমতি হবে না। মানে হলো আপনি ছবির কোয়ালিটি হাই রেখেই ফাইল সাইজ কমিয়ে ফেলতে পারবেন এই ফরম্যাটে। ছবির এই নতুন ফরম্যাট Apple এর iOS 11 থেকে শুরু হয়েছিলো। বর্তমানে Android P নতুন ফাইল ফরম্যাট সার্পোট করে, সাথে Google Photos ও এই নতুন ফরম্যাট সার্পোট করছে, আর স্ন্যাপড্রাগন ৮৫৫ এর সার্পোট তো থাকছেই। তাই এই ফরম্যাটটি আমাদের নিত্যদিনের ছবির ইউসেজকে আরো সহজ করে দিবে, বিশেষ করে যারা ৩২/৬৪ গিগাবাইট স্টোরেজের স্মার্টফোন ব্যবহার করেন এবং অনেক ছবি তুলেন।\nনেক্সট লেভেলের গেমিং হবে!\nবর্তমানেই হাই গ্রাফিক্সের মোবাইল গেমস দেখলে আপনার মাথা ঘুরে যায়? তাহলে আরো অবাক হবার জন্য প্রস্তুত হন। স্ন্যাপড্রাগন ৮৫৫ চিপসেটে গ্রাফিক্স ইউনিট হিসেবে থাকছে নতুন Andreno 640 । পারফরমেন্সের কথা যদি বলি তাহলে Qualcomm বলছে যে নতুন এই জিপিইউ এবং প্রসেসরের কারণে Snapdragon 845 এর থেকে ৩০% বেশি বুস্ট আপনি পাবেন ৮৫৫ চিপসেটের ডিভাইসে। এগুলো ছাড়াও পাবেন HDR gaming, 10-bit color এবং Rec. 2020 ultra HD color space, যা স্মার্টফোন গেমিংয়ের গ্রাফিক্সকে আরো চোখ ধাঁধানো করে তুলবে।\nজ্বি! সাউন্ড আনলকিং ফিচারটি আগে কোথাও দেখে থাকলেও এবার স্মার্টফোনের Secure Lock করার জন্য আপনি সাউন্ডকে ব্যবহার করতে পারবেন। in-display ফিঙ্গার প্রিন্ট সেন্সরের ক্ষেত্রে ব্যবহার করা হবে সাউন্ড টেকনোলজি। মানে হলো যেসকল স্মার্টফোনে in-display ফিঙ্গার প্রিন্ট রয়েছে সেখানে Snapdragon 855 চিপসেটের Hexagon 690 DSP (digital signal processor) লাইটিংয়ের পরিবর্তে সাউন্ডকে ব্যবহার করে আপনার ফিঙ্গারপ্রিন্ট কে রিড করবে।\nএই ছিলো স্ন্যাপড্রাগন ৮৫৫ চিপসেটের এনাউন্সমেন্ট এবং এর প্রাথমিক ফিচারগুলো নিয়ে ছোট্ট একটি পোষ্ট। আর যেহেতু এগুলো ২০১৯ সালের ফ্ল্যাগশীপ স্মার্টফোনের সাথে পাবেন তাই আমাদের মতো মিডরেঞ্চ বা লো-এন্ড ডিভাইস ব্যবহারকারীদের জন্য এই ফিচারগুলো স্বপ্ন হয়েই থাকবে! দেখা যাক কি হয়!\nসেপ্টেম্বর মাসঃRTX,Remake এবং Remaster এর মাস।\nজেনে নিন PS5 ও Xbox Series X এর price:পাওয়া যাবে নভেম্বর থেকে।\nঅল বাংলা নিউজ পেপার লিস্ট! (অনলাইন এডিশন)\nSoaad Bin Zaman Shoron - September 26, 2020\nসেপ্টেম্বর মাসটিতে Enthus...\nAMD ছেড়ে যাচ্ছেন না লিসা সু\nSifat Rabby - August 7, 2019


বিজয় কর রতন, মিঠামইন | ১৪ নভেম্বর ২০২১, রবিবার, ৮:০৯ | বিশেষ সংবাদ\nকিশোরগঞ্জের মিঠামইনে নির্মাণাধীন সেনানিবাস পরিদর্শন করেছেন রাষ্ট্রপতি মো. আবদুল হামিদ। নিজ জেলা কিশোরগঞ্জ সফরকালে রোববার (১৪ নভেম্বর) দুপুরে তিনি মিঠামইন সদর ইউনিয়নের খয়েরকান্দায় ঘোড়াউত্রা নদীর তীরে নির্মাণাধীন সেনানিবাস পরিদর্শনে যান।\nএ সময় সেনাবাহিনী প্রধান জেনারেল এস এম শফিউদ্দিন আহমেদ রাষ্ট্রপতির সঙ্গে ছিলেন। পরিদর্শনকালে সেনানিবাসের উন্নয়নমূলক কার্যক্রম সম্পর্কে রাষ্ট্রপতিকে ব্রিফ করা হয়।\nএ সময় রাষ্ট্রপতিপুত্র কিশোরগঞ্জ-৪ আসনের সংসদ সদস্য রেজওয়ান আহাম্মদ তৌফিক, কিশোরগঞ্জের জেলা প্রশাসক মোহাম্মদ শামীম আলম, পুলিশ সুপার মো. মাশরুকুর রহমান খালেদ বিপিএম (বার) প্রমুখ ছাড়াও সেনাবাহিনীর বিভিন্ন পর্যায়ের কর্মকর্তা এবং রাষ্ট্রপতির সফরসঙ্গীরা উপস্থিত ছিলেন।\nপরিদর্শন শেষে রাষ্ট্রপতি সেনাবাহিনী প্রধানকে সাথে নিয়ে কামালপুর গ্রামের বাড়িতে যান।\nপরে বিকালে প্রয়াত পিতা হাজী তায়েবউদ্দিনের ৫০তম মৃত্যুবার্ষিকী উপলক্ষে আয়োজিত মিলাদ মাহফিলে অংশ নেন রাষ্ট্রপতি মো. আবদুল হামিদ। তিনি কামালপুর গ্রামের বাড়ি সংলগ্ন মসজিদ থেকে মুক্তিযোদ্ধা আবদুল হক সরকারি কলেজ প্রাঙ্গণে আয়োজিত মিলাদ মাহফিলে অংশ নেন।\nমিলাদ মাহফিলে দোয়া কামনা করে বক্তব্য রাখেন সংসদ সদস্য রেজওয়ান আহাম্মদ তৌফিক, জেলা পরিষদ চেয়ারম্যান এডভোকেট মো. জিল্লুর রহমান, রাষ্ট্রপতির ছোট ভাই বীর মুক্তিযোদ্ধা অধ্যক্ষ আবদুল হক নূরু, রাষ্ট্রপতির ছোট বোন মিঠামইন উপজেলা পরিষদ চেয়ারম্যান আলহাজ আছিয়া আলম ও মিঠামইন সদর ইউপি চেয়ারম্যান এডভোকেট শরীফ কামাল।\nদোয়া পরিচালনা করেন চমকপুর ইসলামিয়া দাখিল মাদ্রাসার সুপার মাওলানা ইয়াকুব আলী বরুনী।\nপরে সন্ধ্যায় মিঠামইনে রাষ্ট্রপতি মো. আবদুল হামিদ অডিটোরিয়ামে স্থানীয় জনপ্রতিনিধিসহ বিভিন্ন শ্রেণি-পেশার বিশিষ্ট ব্যক্তিদের সঙ্গে মতবিনিময় সভায় মিলিত হন রাষ্ট্রপতি।\nকিশোরগঞ্জ জেলায় সাতদিনের সফরে গত শুক্রবার (১২ নভেম্বর) জন্মস্থান মিঠামইনে আসেন রাষ্ট্রপতি।\nনিজ বাড়িতে রাত্রিযাপন শেষে সফরের দ্বিতীয় দিন শনিবার (১৩ নভেম্বর) বিকালে তিনি অষ্টগ্রাম উপজেলা সফর করেন। সেখানে তিনি বিভিন্ন উন্নয়নমূলক কর্মকাণ্ড পরিদর্শন ছাড়াও সন্ধ্যায় অষ্টগ্রামের রাষ্ট্রপতি মো. আবদুল হামিদ অডিটোরিয়ামে স্থানীয় জনপ্রতিনিধিসহ বিভিন্ন শ্রেণি-পেশার বিশিষ্ট ব্যক্তিদের সঙ্গে মতবিনিময় সভায় মিলিত হন।\nসফরের চতুর্থ দিন সোমবার (১৫ নভেম্বর) দুপুর আড়াইটায় তিনি ইটনায় যাবেন। সেখানে উন্নয়নমূলক কাজ পরিদর্শন শেষে সন্ধ্যায় ইটনা উপজেলা সদরের রাষ্ট্রপতি আবদুল হামিদ অডিটরিয়ামে স্থানীয় গণ্যমান্য ব্যক্তিদের সাথে মত বিনিময় করবেন।\nসফরের ৫ম দিন মঙ্গলবার (১৬ নভেম্বর) বিকাল ৩টায় মিঠামইন থেকে হেলিকপ্টারযোগে তিনি কিশোরগঞ্জ জেলা শহরে পৌঁছবেন। ওইদিন তিনি কিশোরগঞ্জ শহরের খড়মপট্টিস্থ নিজ বাসভবনে রাত্রিযাপন করবেন।


দুশ্চিন্তা দূর করার ১০ আমল | Alokito Sakal\nপ্রকাশিত : ০৪:৫৬ PM, ২৪ জানুয়ারী ২০২০ শুক্রবার ৪১৫ বার পঠিত\nবিপদ-আপদ মানবজীবনের নিত্যসঙ্গী। মানসিক অস্থিরতা জীবনেরই অংশ। বিপদ-আপদ আল্লাহর পক্ষ থেকে আজাব হতে পারে, রহমতও হতে পারে। বিপদ আসার পর যদি গুনাহ বেড়ে যায়, আমল কমে যায়, তাহলে বুঝতে হবে যে এটি আল্লাহর পক্ষ থেকে আজাব। পক্ষান্তরে যদি বিপদ আসার পর আমল বেড়ে যায়, তাহলে বিপদ আল্লাহর পক্ষ থেকে রহমত। কোরআন ও হাদিসের আলোকে দুশ্চিন্তা ও বিপদাপদে ঈমানদারের ১০টি করণীয় সম্পর্কে বর্ণনা করা হলো-\n১. ভালো-মন্দ তাকদিরের ওপর পরিপূর্ণ বিশ্বাস রাখুন। কেননা তাকদিরের ওপর পূর্ণ আস্থাবান ব্যক্তিকে দুশ্চিন্তা কাবু করতে পারে না। এ বিষয়ে পবিত্র কোরআনে এসেছে, ‘আল্লাহ তোমাদের ক্লেশ দিলে তিনি ছাড়া তা মোচনকারী আর কেউ নেই। আর আল্লাহ যদি তোমার মঙ্গল চান, তাহলে তার অনুগ্রহ রদ করার কেউ নেই।’ (সুরা: ইউনুস, আয়াত: ১০৭)\n২. দুনিয়ার বিপদের তুলনায় পরকালের বিপদের কথা স্মরণ করুন। দুনিয়ার বিপদ-আপদ আপনার জন্য পরকালের বিপদ থেকে রেহাই পাওয়ার কারণ হতে পারে। আর পরকালের বিভীষিকাময় পরিস্থিতির তুলনায় দুনিয়ার বিপদ-আপদ খুবই নগণ্য। মহান আল্লাহ ইরশাদ করেন, ‘যেদিন তারা তা প্রত্যক্ষ করবে, সেদিন তাদের মনে হবে, যেন তারা পৃথিবীতে মাত্র এক সন্ধ্যা অথবা এক প্রভাত অবস্থান করেছে।’ (সুরা: নাজিআত, আয়াত: ৪৬)\n৩. চিন্তার মোড় ঘুরিয়ে দিন। নিজের চেয়ে নিচের মানুষদের অবস্থার দিকে তাকান। ভাবুন, আল্লাহ আপনাকে তার থেকে ভালো রেখেছেন। মনোবিজ্ঞানীরাও ডিপ্রেশনের চিকিৎসা হিসেবে রোগীকে এভাবে চিন্তা করার উপদেশ দিয়ে থাকেন। মহানবী (সা.) দেড় হাজার বছর আগেই চিকিৎসার এই পদ্ধতি প্রয়োগ করেছিলেন। হাদিসে এসেছে, খাব্বাব (রা.) বলেন, আমরা আল্লাহর রাসুলুল্লাহ (সা.)-এর কাছে অভিযোগ করলাম এ অবস্থায় যে তিনি কাবাঘরের ছায়ায় একটি চাদরে ঠেস দিয়ে বিশ্রাম নিচ্ছিলেন। আমরা বললাম, আপনি কি আমাদের জন্য আল্লাহর কাছে সাহায্য চাইবেন না? আপনি কি আমাদের জন্য দোয়া করবেন না? জবাবে তিনি বলেন, ‘তোমাদের জানা উচিত, তোমাদের আগের মুমিন লোকেদের এই অবস্থা ছিল যে একজন মানুষকে ধরে আনা হতো, তার জন্য গর্ত খুঁড়ে তাকে তার মধ্যে পুঁতে রাখা হতো। অতঃপর তার মাথার ওপর করাত চালিয়ে তাকে দুই খণ্ড করে দেওয়া হতো এবং দেহের গোশতের নিচে হাড় পর্যন্ত লোহার চিরুনি চালিয়ে শাস্তি দেওয়া হতো। কিন্তু এই কঠোর পরীক্ষা তাকে তার দ্বিন থেকে ফেরাতে পারত না। (বুখারি, হাদিস: ৩৬১৬)\n৪. আল্লাহর ব্যাপারে সুধারণা পোষণ করুন। তার ওপর ভরসা রাখুন। আশা রাখুন যে তিনি আপনাকে আপনার দুরবস্থা থেকে নাজাত দেবেন। আল্লাহ তাআলা বলেন, ‘আর যে আল্লাহর ওপর তাওয়াক্কুল করে, আল্লাহ তার জন্য যথেষ্ট।’ (সুরা: তালাক, আয়াত: ৩)\nরাসুলুল্লাহ (সা.) বলেছেন, আল্লাহ তাআলা ঘোষণা করেন, ‘আমি সেরূপ, যেরূপ বান্দা আমার প্রতি ধারণা রাখে।’ (বুখারি, হাদিস: ৬৯০১)\n৫. ধৈর্য ধারণ করুন। বিশ্বাস করুন যে কষ্টের পর স্বাচ্ছন্দ্য আসে। কঠিন অবস্থার পর সচ্ছলতা আসে। পবিত্র কোরআনে এসেছে, ‘নিশ্চয়ই আল্লাহ ধৈর্যশীলদের সঙ্গে আছেন।’ (সুরা: বাকারা, আয়াত: ১৫৩)\nআল্লাহ তাআলা বলেন, ‘তোমরা ধৈর্য ও সালাতের মাধ্যমে সাহায্য চাও।’ (সুরা: বাকারা, আয়াত: ১৫৩)\n৭. বেশি বেশি ইস্তেগফার করুন। মহান আল্লাহ ইরশাদ করেন, ‘অতঃপর আমি বলেছি, তোমরা তোমাদের রবের কাছে ক্ষমা চাও, তিনি তো মহাক্ষমাশীল। (ফলে) তিনি তোমাদের জন্য প্রচুর বৃষ্টিপাত করবেন, তোমাদের সমৃদ্ধ করবেন ধনসম্পদ ও সন্তান-সন্ততিতে।’ (সুরা: নুহ, আয়াত: ৭১)\nরাসুলুল্লাহ (সা.) বলেছেন, ‘যে ব্যক্তি নিয়মিত ইস্তেগফার করবে আল্লাহ তার সব সংকট থেকে উত্তরণের পথ বের করে দেবেন, সব দুশ্চিন্তা মিটিয়ে দেবেন এবং অকল্পনীয় উৎস থেকে তার রিজিকের সংস্থান করে দেবেন।’ (আবু দাউদ, হাদিস: ১৫২০)\n৮. অধিক হারে দরুদ পড়ুন। হাদিসে এসেছে, উবাই ইবন কাব (রা.) বলেন, আমি বললাম, হে আল্লাহর রাসুল, আমি আপনার ওপর অধিক হারে দরুদ পাঠ করে থাকি। আমার সময়ের কতটুকু আপনার প্রতি দরুদ পাঠে ব্যয় করব? রাসুলুল্লাহ (সা.) বলেন, তোমার যতটুকু ইচ্ছা। আমি বললাম, এক-চতুর্থাংশ সময়? তিনি বলেন, তোমার ইচ্ছা। কিন্তু যদি আরো বাড়াও তবে ভালো। আমি বললাম, অর্ধেক সময়? তিনি বলেন, তোমার যা ইচ্ছা; তবে আরো বৃদ্ধি করলে তা-ও ভালো। আমি বললাম, দুই-তৃতীয়াংশ সময়? তিনি বলেন, তোমার ইচ্ছা; তবে আরো বাড়ালে তা-ও ভালো। আমি বললাম, আমার সবটুকু সময় আপনার ওপর দরুদ পাঠে লাগাব? তিনি বলেন, তাহলে তো তোমার চিন্তামুক্তির জন্য তা যথেষ্ট হয়ে যাবে আর তোমার গুনাহ মাফ করা হবে। (তিরমিজি, হাদিস: ২৪৫৭)\nঅর্থ: হে আল্লাহ! তুমি ছাড়া কোনো সত্য উপাস্য নেই; আমি তোমার পবিত্রতা বর্ণনা করছি। নিঃসন্দেহে আমি জালিমদের অন্তর্ভুক্ত। (তিরমিজি, হাদিস: ৩৫০৫)\nচিন্তা ও পেরেশানির সময় রাসুলুল্লাহ (সা.) একটি বিশেষ দোয়া পড়তেন। দোয়াটি হলো- ‘আল্লাহুম্মা ইন্নি আউযু বিকা মিনাল হাম্মি ওয়াল হাযানি, ওয়া আউযু বিকা মিনাল আজযি ওয়াল-কাসালি, ওয়া আউযু বিকা মিনাল বুখলি ওয়াল জুবনি, ওয়া আউযু বিকা মিন দ্বালা‘য়িদ্দাইনি ওয়া গালাবাতির রিজাল।’\nআনাস (রা.) বর্ণনা করেন, রাসুল (সা.) চিন্তাযুক্ত অবস্থায় এই দোয়া পড়তেন। (বুখারি, হাদিস: ২৮৯৩)


সাধারণ বেসন দিয়েই চুল করুন সিল্কি, লম্বা ও খুশকি মুক্ত! - সাজসজ্জা\nসেই আদিকাল থেকেই রূপচর্চার অন্যতম উপাদান হিসাবে ব্যবহৃত হয়ে আসছে “বেসন”। ত্বক ফর্সা ও টানটান করতে, রোদে পোড়া দাগ দূর করতে এমন কি ব্রণের কালো দাগ দূর করতেও বেসনের প্যাক ব্যবহার করা হয়। বেসন যে শুধু ত্বকের যত্নে ব্যবহার হয় তা কিন্তু নয়, চুলকে ঝলমলে ও লম্বা করতেও বেসনের জুড়ি নেই।\nকি, খুব অবাক হচ্ছেন? বেসন কী করে চুল লম্বা, সিল্কি করবে? আসুন জেনে নেয়া যাক বেসনের সহজ ৩ টি প্যাক যা চুলকে সিল্কি করার পাশাপাশি চুলের দৈর্ঘ্যও বাড়াতে সাহায্য করবে।\nচুল লম্বা করার ৩টি ঘরোয়া পদ্ধতি\nচুল ঘন ও লম্বা করতে ৫টি কার্যকরী ফল ও সবজির রস


নির্বাচনী সভায় কড়া আক্রমণ মানিকের, বিজেপি-আইপিএফটির বিরুদ্ধে বিভেদ তৈরির অভিযোগ | Tripura CM Manik Sarkar critises bjp and ipft in his election campaign. - Bengali Oneindia\n| Published: February 14 2018, 14:06 [IST]\nসমাজে বিভেদ তৈরি করে ত্রিপুরায় নির্বাচনে জিততে চাইছে বিজেপি। নির্বাচনী সভা থেকে মুখ্যমন্ত্রী মানিক সরকারের কড়া ভাষায় আক্রমণ বিজেপি ও তার জোট সঙ্গী আইপিএফটিকে।\n৬০ সদস্যের ত্রিপুরা বিধানসভায় নির্বাচন হতে যাচ্ছে আগামি ১৮ ফেব্রুয়ারি। ফল প্রকাশ ৩ মার্চ। সেখানে সিপিএম নেতৃত্বাধীন বাম-জোটের প্রধান প্রতিপক্ষ বিজেপি-আইপিএফটি জোট। এই রাজ্যে একটানা ২৫ বছর ধরে ক্ষমতায় রয়েছে সিপিএম।\nনির্বাচনী সভায় মানিক সরকারের অভিযোগ, জঙ্গিদের সঙ্গে হাত মেলানো আইপিএফটির সঙ্গে জোট করেছে\nবিজেপি। ক্ষমতা দখল করতে সমাজে বিভেদ তৈরি করছে তারা।\nসমাবেশের জনতাকে তিনি স্মরণ করিয়ে দিয়ে মুখ্যমন্ত্রী বলেন, বিচ্ছিন্নতাবাদীরা এর আগে ত্রিপুরাকে ভারত থেকে বিচ্ছিন্ন করতে চেয়েছে। এখন সেই দাবি পরিবর্তিত হয়েছে আলাদা রাজ্যে। তাইপ্রাল্যান্ডের দাবি উঠছে।\nনিষিদ্ধ সংগঠন হিসেবে পরিচিত ন্যাশনাল লিবারেশন ফ্রন্ট অফ ত্রিপুরা ভারত-বাংলাদেশ সীমান্তে সক্রিয় বলেও অভিযোগ করেছেন মানিক সরকার। তারাও রাজ্যকে ভাগ করার চেষ্টা করছে বলে অভিযোগ করেছেন মুখ্যমন্ত্রী।\nআইপিএফটিকে এনএলএফটির মুখোশধারী সংগঠন বলে উল্লেখ করে বিজেপির সঙ্গে এই ধরনের সংগঠনের জোটের কড়া সমালোচনাও করেছেন মানিক সরকার। স্বাধীনতার সময় পূর্ব পাকিস্তান থেকে আসা লোকেদের রাজ্য থেকে উৎখাতের চক্রান্ত চলছে বলেও অভিযোগ করেছেন তিনি। ভারতকে হিন্দু রাষ্ট্রে পরিণত করার চেষ্টা চলছে বলেও অভিযোগ করেছেন ত্রিপুরার মুখ্যমন্ত্রী।\ntripura assembly election 2018 tripura manik sarkar cpm bjp election india ত্রিপুরা বিধানসভা নির্বাচন ২০১৮ ত্রিপুরা সিপিএম বিজেপি নির্বাচন ভারত\nTripura CM Manik Sarkar critises bjp and ipft in his election campaign.\nStory first published: Wednesday, February 14, 2018, 14:06 [IST]


গল্পপাঠ: আব্দুলরাজাক গুরনাহ : আফ্রিকার শিকড়ছিন্ন মানুষের কণ্ঠস্বর\nআব্দুল রাজাক গুরনাহর উপন্যাস প্যারাডাইস আমি আগে পড়েছিলাম। তাঁর একটি ছোটগল্পেরও অনুবাদ করেছি। এটি আমার আফ্রিকার ছোটগল্প ও সাহিত্যচিন্তা নামক বইতে ছাপা হয়\n২০২০ সালে। এই কাজগুলো করার সময়ই আমি লেখক হিসেবে আব্দুল রাজাক গুরনাহর শক্তিমত্তার পরিচয় পাই। তবে তিনি নোবেল পাবেন বলে আমার ধারণা ছিল না। আফ্রিকার লেখকদের মধ্যে নোবেল পেতে পারেন বলে নগুগি ওয়া থিয়োং’ওর নাম আমার মাথায় প্রায়ই ঘুরপাক খায়। সম্ভবত তাঁর প্রতি পক্ষপাতিত্বের কারণেই হয়ত অন্য কোন আফ্রিকী লেখকের নাম আমার মাথায় আসেনি। যাই হোক, গত কয়েক বছরের মতো এবারও সুইডিশ নোবেল কমিটি সব সাহিত্য বোদ্ধাদের ধারণা, অনুমান ও ভবিষ্যতবাণী উড়িয়ে দিয়ে তানজানিয়ার সাহিত্যিক ও সমালোচক, বর্তমানে যুক্তরাজ্যে বসবাসকারী আব্দুল রাজাক গুরনাহর নাম ঘোষণা করেছে। খবরটি শুনেই আমার মনে হয়েছে, নোবেল কমিটির এই মনোনয়ন যথার্থই হয়েছে। ১৯৯০ এর দশকে পূর্ব-আফ্রিকার দেশসমূহের সাহিত্যিকদের মধ্যে আন্তর্জাতিক পাঠকমহলে বহুল পঠিত লেখক হলেন আব্দুল রাজাক গুরনাহ। তাঁর জন্ম ১৯৪৮ সালে জানজিবারে। এটি তানজানিয়ার অন্তর্ভূক্ত একটি দ্বীপ। ব্যবসায়-বাণিজ্যের জন্য এর ব্যপক পরিচিতি আছে। তানজানিয়া ১৯৬৩ সালে ব্রিটিশ উপনিবেশমুক্ত হয় এবং ১৯৬৪ সালে এখানে বিপ্লব ছড়িয়ে পড়ে। স্থানীয় বিপ্লবীরা জানজিবারের সুলতানকে ক্ষমতাচ্যুত করে। রাজনৈতিক ডামাডোলে এসময় অনেক মানুষ উদ্বাস্তুতে পরিণত হয়। এ সময় গুরনাহও উদ্বাস্তু হিসেবে যুক্তরাজ্যে এসে হাজির হন। এখন পর্যন্ত এখানেই বসবাস করছেন। বর্তমানে তিনি ইংল্যাান্ডের কেন্ট বিশ্ববিদ্যালয়ের ইংরেজি ও উত্তর-ঔপনিবেশিক সাহিত্যের এমিরিটাস অধ্যাপক। নোবেল কমিটি তাঁর সাহিত্যকর্মের মূল্যায়ন করে বলেন, ঔপনিবেশিকতার অভিঘাতে নানান সংস্কৃতি ও মহাদেশের অসংখ্য উদ্বাস্তুর ছিটকে পড়ার কথা নিয়ে তিনি আপোষহীন ও দরদী কলমে তাঁর সাহিত্যকর্মে শক্তিশালী আখ্যান নির্মাণ করেছেন।\nগুরনাহ হয়ত নিজেও ভাবেননি, তিনি নোবেল পুরস্কার পাবেন। তাঁর নোবেল প্রাপ্তির ঘটনার কেউ কেউ সমালোচনা করেছেন। আবার অনেকেই তাঁকে অভিনন্দন জানিয়েছেন। এঁদের তালিকায় সালমান রুশদিও আছেন। গুরনাহ নিজেও সালমান রুশদির একজন ভক্ত পাঠক। তাঁকে নিয়ে একটি সংকলনগ্রন্থও করেছেন গুরনাহ। তবে যাই হোক, সাহিত্যে গুরনাহর নোবেল প্রাপ্তির ঘটনা তাঁর নিজ জন্মস্থান তানজানিয়ার জানজিবারে ব্যাপক উত্তেজনা সৃষ্টি করেছে যদিও দেশটির প্রেসিডেন্ট গুরনাহকে অভিনন্দন জানিয়েছেন। নোবেল প্রাপ্তির পূর্বে গুরনাহ তাঁর নিজ দেশ তানজানিয়ায় খুব একটা পঠিত হননি। এর কারণ এখানে সাহিত্যে আগ্রহী পাঠকের সংখ্যা ততোটা বেশি নয়। আবার গুরনাহকে নিয়ে কিছু সমালোচনাও রয়েছে তাঁর নিজ দেশে। অনেকেই গুরনাহকে তানজানিয়ার লেখক বলা যাবে কি-না, তা নিয়ে সংশয়ও প্রকাশ করেছেন। ১৯৬৭ সালে, অর্থাৎ বিপ্লবের মাত্র তিন বছরের মাথায় অনেক তানজানীয় অভিবাসীর মতো গুরনাহও দেশত্যাগ করেন এবং যুক্তরাজ্যে থিতু হন। তিনি যুক্তরাজ্যের পাসপোর্টধারী নাগরিক। লেখাপড়া করেছেন সেখানেই। কেন্ট বিশ্ববিদ্যালয়ে অধ্যাপনা করে অবসর গ্রহণ করেছেন। জন্মদেশ তানজানিয়ার সঙ্গে তাঁর সরাসরি যোগাযোগ নেই। দ্বৈত নাগরিকত্ব তাঁর নেই। কেউ কেউ আবার মনে করেন, দেশের সরকারই তাকে দ্বৈত নাগরিকত্ব দেয়নি। নাগরিকত্ব পেলে দেশে থাকা বেদখল হয়ে যাওয়া তাঁর পৈত্রিক সম্পত্তি তিনি দাবি করতে পারেন- এই ভয়ে। তবে গুরনাহ নিজেকে মনে-প্রাণে তানজানিয়ার মানুষ হিসেবেই পরিচয় দিতেই গর্ববোধ করেন। এখনও তাঁর অনেক আত্মীয়স্বজন তানজানিয়ায় বসবাস করছেন। গুরনাহর তাঁদের সঙ্গে ঘনিষ্ঠ যোগাযোগও রয়েছে।\nআব্দুল রাজাক গুরনাহর সাহিত্যের পরতে পরতে দেশ থেকে বিতাড়িত, শিকড়ছিন্ন নির্বাসিত মানুষের নীরব কান্না, দীর্ঘশ্বাস ও গভীর বেদনার সুর ধ্বনিত হয়। এই মানুষগুলো নিজেদের ইতিহাস ও সংস্কৃতি থেকে বিচ্ছিন্ন হয়ে ভিনদেশে ডায়াসপোরা হিসেবে বসবাস করে। শিকড়ে ফেরার ব্যাকুলতা যেমন এদের বিচলিত করে তোলে, তেমনি ফিরতে না পারার গভীর বেদনাও এদের মনকে ভারাক্রান্ত করে তোলে। এরা হোমি ভাবার থার্ড স্পেসের বাসিন্দা। ইনবিটুইন্নেস এদের মনস্তত্ত্বের অমোঘ উপষঙ্গ। এই মানুষগুলো নিজ দেশেও হয় প্রতারিত। আবার দেশ ছেড়ে অধীকতর সুখকর জীবনের স্বপ্নে তাড়িত হয়ে ভিন দেশে এসেও এদের হয় স্বপ্নভঙ্গ। এমনই মানুষদের জীবনাভিজ্ঞতা ও অনুভবের আখ্যান তৈরি হয়েছে তাঁর প্রথম উপন্যাস মেমোরি অব ডিপারচার (১৯৮৭)- এ। উল্লিখিত উপন্যাসের প্রধান চরিত্র একজন মুসলিম যুবক। তার নাম হাসান ওমর। সে পূর্ব-আফ্রিকার কোন এক অখ্যাত উপকূলীয় শহরে চরম দারিদ্র ও বঞ্চনার মধ্যে বেড়ে ওঠে। শীঘ্রই বুঝতে পারে, সে যে সম্প্রদায়ের লোক, সেই সম্প্রদায় তার আশা-আকাঙ্ক্ষা পুরণে সক্ষম নয়। তাই অধিকতর আরামদায়ক ও সমৃদ্ধশালী জীবনের খোঁজে সে নিজ শহর ছেড়ে পালাতে চায়। কিন্তু পালিয়ে যাবে কোথায়? কিসের স্বাধীনতা, আর কিসের স্বাধীনতা-পূর্ব পরিস্থিতি- সবসময়, সব স্থানেই সে হয় বঞ্চনার শিকার। এক পর্যায়ে সে কেনিয়ায় এসে হাজির হয়েছে। কিন্তু যে স্বপ্নকে সে ছোঁবে বলে সে তাঁর শিকড় ছেড়ে এসেছে, তা তাঁর কাছে অধরাই রয়ে যায়। এই উপন্যাসটি গুরনাহর পরবর্তী উপন্যাসগুলোর মূল সুর ধ্বনিত করে। কারণ, গুরনাহর পরবর্তী উপন্যাসগুলোর প্রধান বিষয়বস্তু হলো- দেশত্যাগ, ভ্রমণ ও ডায়াসপোরা জনগোষ্ঠীর সাংস্কৃতিক, ভাষিক ও মনস্তাত্ত্বিক সংকট। তাঁর পিলগ্রীম্স ওয়ে উপন্যাসেও শিকড়ছিন্ন মানুষের মনস্তাত্ত্বিক সাংস্কৃতিক সংকটের আখ্যান নির্মিত হয়েছে। দাউদ নামে একজন মুসলমান আফ্রিকী যুবক নিজ দেশের আচার, সংস্কৃতির ব্যাপারে অসন্তুষ্ট হয়ে স্বপ্নের খোঁজে আসে ইংল্যান্ডে। কিন্তু এখানেও সে আবিস্কার করে যে, এই ভিনদেশের সংস্কৃতি তাকে গ্রহণ করছে না। তখন সে আশ্রয় নেয় তাঁর পেছনে ফেলে আসা দেশের স্মৃতিচারণে । স্মৃতি রোমন্থন করে সে চিঠি লিখতে থাকে। এই চিঠি লেখার মধ্যে শ্বাসরুদ্ধকর পরিস্থিতি থেকে মুক্তির আনন্দ খোঁজে।\nগুরনাহর প্যারাডাইজ উপন্যাসটি সবচেয়ে বেশি পঠিত এবং ১৯৯৪ সালে একটি বুকার পুরস্কারের জন্য ছোট তালিকাভুক্ত হয়। প্রথম বিশ্বযুদ্ধের ঠিক প্রাক্কালের বাস্তবতায় রচিত উপন্যাস এটি। কেউ কেউ উপন্যাসটিকে জোসেফ কনরাডের হার্ট অব ডার্কনেস এর সঙ্গে তুলনা করেন। উপন্যাসের আখ্যান নির্মিত হয়েছে ইউসুফ নামের এক বালকের গল্পকে আশ্রয় করে। তার বাবা তাকে তার চাচা আজিজের কাছে বিক্রি করে দেয়। এই আজিজের সঙ্গে সে আফ্রিকার অভ্যন্তরে অনেক বিপদসংকূল পথ পাড়ি দেয়। ছেলেটি জানে না, দারিদ্রের কষাঘাতে জর্জরিত বাবা তাকে দাস হিসেবে বিক্রি করে দিয়েছে। এই উপন্যাসের আখ্যান বর্ণনার মধ্য দিয়ে গুরনাহ ঔপনিবেশিকতার নির্মম অভিঘাতে ছিন্নভিন্ন স্থানীয় আফ্রিকী সমাজ ও অর্থনৈতিক জীবনের একটি বিশ্বস্ত চিত্র অংকন করেছেন। তাঁর ডটি উপন্যাসটি আফ্রিকার অভিবাসীদের চরম দুর্ভোগ ও স্বপ্নভঙ্গের কাহিনীর বর্ণনা উপস্থাপন করেছে। ডটি নামের বালিকা সবসময় চোখে গোলাপি রংয়ের চশমা পরে থাকে। অভিবাসী হিসেবে ইংল্যান্ডে বসবাসের সময় তার বাবা-মা বা তার পরিবার কী সংকটের মোকাবেলা করছে, সে-ব্যাপারে তার কোন বিকার নেই। গোলাপি চশমা তাকে ইউরোপের বিলাসবহুল জীবন আর চরম সংকটময় বাস্তবতার মধ্যে পর্দা ঝুলিয়ে দিয়েছে। এই পর্দা ছিন্ন করার সামর্থ্য তার নেই। এটি ছিন্ন করার সামর্থ্য তো তৈরি হয় নিজস্ব সংস্কৃতির গভীরে প্রোথিত শিকড় থেকে। এই শিকড় যত গভীর ও মজবুত হয়, এই সামর্থ্যরে প্রাবল্য তত তীব্র হয়। টবে লালিত গাছ যতই দৃষ্টিনন্দন দেখাক, তা সামান্য ঝড়ো বাতাসে ঢলে পড়ে। গোলাপী চশমা পরা ডটি জীবনকে দেখতে চেয়েছে ধার করা চোখ দিয়ে, ইউরোপের চোখ দিয়ে। তাই স্বপ্নাতুর ডটি বাস্তবতার বিশ্বস্ত অনুধাবন করতে ব্যর্থ হয়েছে।\nস্বপ্নের খোঁজে দেশত্যাগী আফ্রিকার অভিবাসীদের হতাশা ও দুঃসহ অভিজ্ঞতার বয়ান গুরনাহর অ্যাডমাইরিং সাইলেন্স উপন্যাসেও হাজির হয়েছে। উপন্যাসের কাহিনীতে দেখা যায়, জানজিবারের এক ব্যক্তি রাজনৈতিক অভ্যুত্থানের সময় স্বপ্নের খোঁজে ইংল্যান্ডে পাড়ি জমায়। নিজের শৈশবের রঙ্গীন গল্প বোনে। এই গল্পগুলো সে একজন ইংরেজ মহিলাকে শোনায়, তাকে প্রণয় নিবেদন করে। ব্রিটিশ সাম্রাজ্যবাদের পক্ষে নানান ইতিবাচক গল্প তৈরি করে সে এবং সেগুলো শুনিয়ে তার প্রেমিকার বাবার কাছেও আদরনীয় হয়ে ওঠার চেষ্টা করে। কিন্তু দীর্ঘ বিশ বছর পর সে আবিষ্কার করে যে, এই ভীন দেশ এবং ভিন্ন সংস্কৃতি তাকে আপন করে নেয়নি। সে প্রান্তিক, মার্জিনালাইজ্ড। অগত্যা হতাশা নিয়ে নিজ দেশ জানজিবারে ফিরে আসে। কিন্তু সেটিও আর এত দিনে তার নেই, তাকে স্বাগতম জানানোর স্বতস্ফূর্ততা বা উঞ্চতার কোনকিছুই নেই এখানে। শেষে সে মর্মান্তিকভাবে উপলব্ধি করে, আশার ছলনে ভুলে সে এতদিন শুধু নিজেকে প্রতারিতই করেছে। নিজেকে ঘিরে যে মিথ্যে গল্প ও বয়ান সে নির্মাণ করেছিল সেগুলো তাকে ঘরেরও করেনি, বাহিরেরও করেনি। সে এই দুইয়ের মাঝখানে তৃতীয় একটি জায়গায় নিক্ষিপ্ত হয়েছে। পরিচয় সংকটের পীড়নে সে বিধ্বস্ত হয়ে পড়েছে।\nআত্মপরিচয় হারিয়ে আফ্রিকার অভিবাসীদের মহাসংকটে নিপতিত হওয়ার বয়ান গুরনাহ তার বাই দ্য সী উপন্যাসেও রূপকালঙ্কারিকভাবে উপস্থাপন করেছেন। প্রাগুক্ত উপন্যাসে দেখা যায়-- এর মূল চরিত্র আফ্রিকা থেকে আশ্রয়ের খোঁজে লন্ডনের গেটউইক বিমানবন্দরে পৌঁছে ইমিগ্রেশন সংক্রান্ত জটিলতায় পড়ে। তার বিষয় যে ইংরেজ অফিসার দেখভাল করছিলেন, সেই অফিসারই আফ্রিকা থেকে সঙ্গে করে আনা তার সুগন্ধি মেহগুনি কাঠের তৈরি বা· চুরি করেন। এই বা· সে আর উদ্ধার করতে পারে না। রাডারবিহীন জাহাজের মতো সে ইংল্যান্ডে এসে হাজির হয়। তার স্মৃতির ভাণ্ডার এই বা· হারিয়ে সে শিকড়হীন, আত্মপরিচয়হীন এক দিকভ্রান্ত পথিকের মতো ভীনদেশে কোনমতে টিকে থাকার সংগ্রামে লিপ্ত হয়। গুরনাহর ডেজারশন উপন্যাসেও সাংস্কৃতিক সংকরায়নের সঙ্গে আত্মপরিচয়ের সংকটও বিধৃত হয়েছে। বিশ্বায়নের যুগে মাল্টিকালচারালিজম এবং হাইব্রিডাইজেশন একটি সাধারণ ঘটনা। এই ঘটনার একটি রূপকালঙ্কারিক উপস্থাপনা উল্লিখিত উপন্যাসের আখ্যানে উপস্থাপিত হয়েছে। হাসান আলী এবং প্রাচ্যবাদী মার্র্টিন পিয়ার্সের মধ্যে বন্ধুত্বের সূত্র ধরে হাসান আলীর বোনের সঙ্গে পিয়ার্সের প্রেমের সম্পর্ক গড়ে ওঠে। কিন্তু এটি প্রচলিত সাংস্কৃতিক পরিমণ্ডলে নিষিদ্ধ। এমনই সংকটময় পরিস্থিতিতেই ভিন্ন সংস্কৃতির প্রতিনিধিদের মধ্যকার সম্পর্কের টানাপোড়েন চলতে থাকে। উপন্যাসটি ২০০৬ সালে কমনওয়েল্থ রাইটার্স প্রাইজের সম্ভাব্য বিজয়ীদের ছোট তালিকায় স্থান পায়। ঠিক একই রকম উত্তর-ঔপনিবেশিক আত্মপরিচয় সংকটের বয়ান নির্মিত হয়েছে গুরনাহর দ্য লাস্ট গিফ্ট উপন্যাসে। তেষট্টি বছর বয়স্ক আব্বাস স্ট্রোকে আক্রান্ত হন। তাঁর সেবা-সুশ্রুষা করে তাঁর স্ত্রী মরিয়ম। মরিয়মেরও অনেক স্বপ্ন ছিল। কিন্তু সব স্বপ্ন বিসর্জন দিয়ে সে আব্বাসের সঙ্গে সংসার করছে। এদের দুই সন্তান-- হান্না এবং জামাল। সবাই বসবাস করছে ইংল্যান্ডের ছোট্ট একটি শহরে। অনেক বছর আগে নিজ দেশ জানজিবার ছেড়ে এখানে এসে আব্বাস থিতু হয়েছিল। এখন অসুস্থ জামাল তাঁর অতীত স্মৃতি হাতড়ে অনেক কথা বলতে চান তাঁর স্ত্রী ও সন্তানদের। মানুষ তো বাঁচেই তার স্মৃতিতে আর তাই সে অন্যের মধ্যে এটি ছড়িয়ে দিয়ে নিজেকে বিস্তৃত করতে চায়। জামালও চান তার স্ত্রী এবং সন্তানরা তাঁর স্মৃতির উত্তরাধিকার বহন করুক। এটিই তাঁর শেষ উপহার।\nএই যে ডায়াসপোরাদের পরিচয় সংকট-- নানান কারণে ছেড়ে আসা নিজ দেশটা আশ্রয় নেয় স্মৃতিতে ঝাপসা ছায়ার আকারে, আর আশ্রয়দানকারী দেশ ও দেশের সংস্কৃতিও এদের আপন করে নেয় না-- এটি তো উত্তর-ঔপনিবেশিক পরিস্থিতিরই উপজাত। এই অভিজ্ঞতার মধ্য দিয়ে গুরনাহ নিজেও গেছেন এবং যাচ্ছেন। ফলে, এই উপন্যাসসহ তাঁর বাকি আরও নয়টি উপন্যাসের মূল সুর প্রায় একই রকম, অর্থ্যাৎ আত্মপরিচয় অন্বেষণে মরিয়া হয়ে ওঠা ডায়াসপোরা জনগোষ্ঠীর মনস্তাত্ত্বিক সংকট। গুরনাহ তাঁর উপন্যাস গ্রাভেল হার্ট- এও মূল চরিত্র সেলিমের জবানীতে তার শিকড়চ্যুতির অভিজ্ঞতার বয়ান হাজির করেছেন।\nবোদ্ধা পাঠক-সমালোচকের মতে, গুরনাহর উপন্যাসের কাহিনীর প্রবাহ ধীর হলেও আখ্যানের গাঁথুনি মজবুত। এ কথা সত্য, গুরনাহর উপন্যাসের বিষয়বস্তু উত্তর-ঔপনিবেশিক অন্যান্য লেখক, যেমন- সালমান রুশদি, ভি. এস. নাইপল প্রমুখের উপন্যাসের বিষয়বস্তুর মতই, অর্থাৎ শিকড়চ্যুত মানুষের মনস্তাত্ত্বিক, সাংস্কৃতিক, রাজনৈতিক ও অর্থনৈতিক সংকট। কিন্তু বিষয়বস্তুর উপস্থাপনায় গুরনাহ যে গল্প, চরিত্র ও তাঁদের নিজস্ব দৃষ্টিভঙ্গি নির্মাণ করেছেন, সেগুলো তাঁকে স্বাতন্ত্র্য ও মৌলিকত্ব দিয়েছে। তাঁর উপন্যাস ও ছোটগল্পের আখ্যানে যে মানুষগুলো বিচরণ করে তারা সবাই শিকড়ছিন্ন। ঔপনিবেশিকতা, নয়া-ঔপনিবেশিকতা ও বিশ্বায়নের অভিঘাতে এরা ছিটকে পড়েছে; সমাজের মার্জিনে আশ্রয় পেয়েছে, কিন্তু আত্মপরিচয় নির্মাণের জন্য নিজের সংস্কৃতি, ভাষা ও ঐতিহ্যের সঙ্গে যে ঘনিষ্ঠতা ও সংশ্লিষ্টতার প্রয়োজন, তা এদের নেই। কিন্তু এদের গল্প আছে। একেবারে নিজেদের গল্প। এই গল্পগুলোই এরা গুরনাহর রচনায় বলে।\nপ্রবন্ধের শুরুর দিকে বলেছি যে, গুরনাহকে আদৌ জানজিবারের লোক বলা যায় কি-না, তা নিয়ে তাঁর জন্মস্থানেই জোর বিতর্ক আছে। এই বিতর্কের অন্যতম কারণ- লেখার মাধ্যম হিসেবে তাঁর ইংরেজি ভাষার ব্যবহার। অনেকেই অভিযোগ করেন, গুরনাহ যদি আফ্রিকা মহাদেশেরই লেখক হবেন, তবে তিনি তাঁর মাতৃভাষা সোয়াহিলিতে কেন লেখেন না, কেন এই ভাষায় কথা বলেন না। চিনুয়া আচেবেও তো ইংরেজি ভাষাকে সাহিত্য রচনার মাধ্যম হিসেবে বেছে নিয়েছিলেন। তার মতে, ইংরেজি ভাষা তাঁর অভিজ্ঞতার ভার বইতে পারে বলেই তিনি এই ভাষাকে লেখার মাধ্যম হিসেবে বেছে নিয়েছেন। ইংরেজি ভাষায় লিখলেই তো ইংরেজি সাহিত্য হয় না। ভাষা নয়, বরং বিষয়বস্তু সাহিত্যের পরিচয় নির্ধারণ করে। আচেবে ইংরেজি ভাষায় যে সাহিত্য রচনা করেছেন, তা আফ্রিকার সাহিত্য। গুরনাহরও লেখার মাধ্যম হিসেবে ইংরেজি ভাষা বেছে নেওয়ার মধ্যে দোষের কিছু নেই। মোদ্দা কথা হলো- তাঁর ভাষা ইংরেজি হলেও তাঁর সাহিত্যের মালমসলা এসেছে নিজ দেশের রাজনৈতিক, অর্থনৈতিক, ঐতিহাসিক, মনস্তাত্ত্বিক ও সাংস্কৃতিক পরিস্থিতির মধ্য থেকেই। আফ্রিকা তাঁর প্রধান পাঠের বিষয়। তিনি পাঠ করেন এবং লেখেন। তাঁর আফ্রিকা-পাঠের গভীরতার উৎস আফ্রিকার সঙ্গে তাঁর একনিষ্ঠ সম্পর্ক, আফ্রিকার জন্য অকৃত্রিম মমত্ববোধ। এই বিষয়গুলোই তাঁকে আফ্রিকার শিকড়ছিন্ন মানুষের অন্যতম প্রতিনিধিত্বকারী কন্ঠস্বর হিসেবে আন্তর্জাতিক পাঠকমহলে হাজির করেছে।\nLabels: আব্দুলরাজাক গুরনাহ, এলহাম হোসেন, প্রবন্ধ


আইপিএলে শেষ হাসি কার? - Notunshokal.com\nআইপিএলে শেষ হাসি কার?\nমহেন্দ্র সিংহ ধোনি এবং রশিদ খান। দুই ক্রিকেট প্রজন্মের দুই মুখের লড়াই এ বারের আইপিএল ফাইনালের বড় বক্স অফিস হতে চলেছে। রবিবার, ওয়াংখেড়েতে এই দুই ক্রিকেট তারকার দ্বৈরথই হয়তো বা ঠিক করে দেবে কোন দলের হাতে ট্রফি উঠবে— সানরাইজার্স হায়দরাবাদ না চেন্নাই সুপার কিংস।\nদু’বছর নির্বাসনে থাকার পরে আইপিএলে প্রত্যাবর্তন ঘটেছে চেন্নাইয়ের। ফর্মে থাকা ধোনির হাত ধরে উঠেছে ফাইনালেও। আর খেলা হবে সেই ওয়াংখেড়েতে, যেখানে বছর সাতেক আগে শ্রীলঙ্কার বিরুদ্ধে ফাইনালে ছয় মেরে দেশকে বিশ্বকাপ এনে দিয়েছিলেন ধোনি।\nদু’বছর পরে সিএসকের জার্সি গায়ে আইপিএল খেলতে নেমে তিনি যে কিছুটা আবেগপ্রবণ হয়ে পড়েছিলেন, তা স্বীকার করে নিচ্ছেন ‘ক্যাপ্টেন কুল’।\nসিএসকে সমর্থকদের সামনে বাধা হয়ে দাঁড়াতে পারে রশিদের লেগস্পিন। রশিদের বোলিংয়ের প্রশংসা করেছেন শচীন টেন্ডুলোর এবং শেন ওয়ার্নের মতো কিংবদন্তিরাও। শচীন টুইট করেন, ‘সব সময়ই মনে হয়েছে, রশিদ বেশ ভাল স্পিনার। কিন্তু এখন বলব, এই ফর্ম্যাটে রশিদই সেরা।’\nওয়ার্ন লিখেছেন, ‘আইপিএলে বিভিন্ন লেগস্পিনারকে দেখতে খুব ভাল লাগছে। তবে রশিদকে বল করতে দেখে গর্ব বোধ করছি।’\nসোশ্যাল মিডিয়ায় রশিদকে যে ভারতীয় নাগরিকত্ব দেওয়ার দাবি উঠেছে, তা কানে গিয়েছে আফগানিস্তানের প্রেসিডেন্ট আশরাফ ঘানিরও। প্রধানমন্ত্রী নরেন্দ্র মোদীর উদ্দেশে তিনি টুইট করেন, ‘রশিদ খান আফগানিস্তানের গর্ব। ক্রিকেট দুনিয়ার সম্পদ। না, আমরা রশিদকে দেব না।’


গাইড কেনা 2020\nপ্রধান গাইড কেনা 2020\nযখন প্রতিকৃতি ফটোগ্রাফি আসে, শুটিং শৈলী, অবস্থান এবং অন্যান্য পছন্দগুলি বিবেচনা করার জন্য গুরুত্বপূর্ণ। ক্যানন থেকে নিকন পর্যন্ত আমরা বাজারে সেরা প্রতিকৃতি লেন্সগুলি পেয়েছি।\nলেখক হিসাবে, ব্যাটারি লাইফ, বাজেট এবং বহনযোগ্যতার জন্য দুর্দান্ত একটি ল্যাপটপ সন্ধান করা গুরুত্বপূর্ণ। আমরা আপনার জন্য গবেষণা করেছিলাম এবং ASUS, লেনোভো, এইচপি এবং আরও অনেক কিছু থেকে সেরা ল্যাপটপগুলি সংগ্রহ করেছি।\nকলেজের শিক্ষার্থীর জন্য কিনতে সেরা ল্যাপটপ কী? কোন শিক্ষার্থীর জন্য সেরা কম্পিউটার টাইপ? আপনার ছাত্র যখন স্কুলে ফিরে যায়, আমরা আপনার পিসি উত্তর পেয়েছি।\n10 স্কুলগুলির জন্য কেন আপনার ই-রিডার কেনা উচিত asons\nপাঠ্যপুস্তক ব্যয় থেকে শুরু করে ওজন পর্যন্ত, স্কুল ই-বই প্লাস একটি ই-পাঠক একটি বিজয়ী সংমিশ্রণের সর্বোত্তম কারণ।\nম্যাকের জন্য সেরা মাউস বাছাই সহজ নয়, তাই আমরা আপনার জন্য ভিত্তি তৈরি করেছি। অ্যাপল, লজিটেক এবং আরও অনেক কিছু থেকে ম্যাকের জন্য সেরা ইঁদুরগুলি পরীক্ষা করে দেখুন।\n2019 এর9টি সেরা ম্যাকবুক প্রো\nঅ্যাপল বেশ কয়েকটি ম্যাকবুক প্রো কনফিগারেশন সরবরাহ করে, যার প্রত্যেকটি বিভিন্ন প্রয়োজন অনুসারে তৈরি। গেমিং, ভিডিও সম্পাদনা, সঙ্গীত উত্পাদন এবং আরও অনেক কিছুর জন্য আমরা সেরা ম্যাকবুক প্রো বিকল্পগুলি গবেষণা করেছি।\nআসুস, এসার, স্যামসাং এবং ডেল সহ শীর্ষস্থানীয় সংস্থাগুলির সেরা ক্রোমবুকগুলির জন্য পর্যালোচনাগুলি এবং কেনাকাটা করুন।\n2019 এর 8 টি সেরা ম্যাক্রো লেন্স\nম্যাক্রো লেন্সগুলি সুন্দর, ক্লোজ-আপ চিত্রগুলি ক্যাপচারে সহায়তা করে। আপনাকে নিখুঁত শট পেতে সহায়তা করতে আমরা ক্যানন, নিকন, সনি সহ আরও শীর্ষ ব্র্যান্ডের সেরা ম্যাক্রো লেন্সগুলি নিয়ে গবেষণা করেছি।\n2019 এর9টি সেরা স্মার্টফোন ক্যামেরা\nপর্যালোচনাগুলি পড়ুন এবং স্যামসাং, অ্যাপল, গুগল এবং আরও অনেক কিছু সহ শীর্ষ সংস্থা থেকে সেরা স্মার্টফোন ক্যামেরা কিনুন।\nডিএসএলআরের জন্য একটি প্রশস্ত-কোণ লেন্সের ক্যামেরার মাউন্ট মাপসই করা উচিত এবং ডান ফোকাল দৈর্ঘ্য এবং অ্যাপারচার হওয়া উচিত। আমরা শীর্ষ লেন্স পরীক্ষা করেছি যাতে আপনি প্রশস্ত কোণে যেতে পারেন।\nকলেজের শিক্ষার্থীদের জন্য একটি ল্যাপটপটি কঠোর, অর্থনৈতিক এবং পড়াশোনার জন্য উপযুক্ত হওয়া উচিত। আপনার ল্যাপটপের পছন্দটি সহজ করার জন্য আমরা শীর্ষ ব্র্যান্ডগুলি পরীক্ষা করেছি।\nসেরা সেলফোন ক্যামেরায় ক্রেতার গাইড\nসমস্ত সেলফোন ক্যামেরা সমানভাবে তৈরি হয় না। সেরা 10 স্মার্টফোন ক্যামেরার এই তালিকাতে সমস্ত উন্নত বৈশিষ্ট্য এবং উচ্চতর প্রযুক্তি সরবরাহ করা হয়।\n2019 সালে ফটোগ্রাফারদের জন্য 10 সেরা উপহার\nরিভিউ পড়ুন এবং ট্রিপডস, ক্যামেরা ব্যাকপ্যাকস, স্মার্টফোন কিটস, পরিষ্কারের কাপড় এবং আরও অনেক কিছু সহ সেরা ফটোগ্রাফি উপহার কিনুন।\nএকটি ভাল অপটিকাল জুম ক্যামেরায় একটি বিশাল সংবেদক, সংযোগ রয়েছে এবং আপনার হাতে ভাল লাগে। আমরা শীর্ষ ক্যামেরাগুলি গবেষণা করেছি যাতে আপনি জুম বাড়ানোর জন্য একটি চয়ন করতে পারেন।\nগুগল ক্রোমবুকটি ঠিক কী করে এবং কীভাবে Chromebook একটি traditionalতিহ্যবাহী ল্যাপটপ কম্পিউটার বা মোবাইল ট্যাবলেট থেকে আলাদা হয় তা একবার দেখুন a\nক্রোমবুকগুলি বনাম অন্যান্য ল্যাপটপগুলি\nআপনার কি সত্যিই নতুন ল্যাপটপের দরকার বা Chromebook এর চেয়ে ভাল পছন্দ? গভীরতর ভাঙ্গনের সাথে ক্রোমবুকগুলি কীভাবে অন্যান্য ল্যাপটপের বিরুদ্ধে স্ট্যাক আপ করে দেখুন।\nআপনি কি নিজের প্রধান কম্পিউটার হিসাবে একটি Chromebook ব্যবহার করতে পারেন?\nক্রোমবুকগুলির দুর্দান্ত বৈশিষ্ট্য রয়েছে এবং সক্ষম এবং সস্তা ল্যাপটপগুলি রয়েছে তবে আপনি কী সেগুলি আপনার প্রধান কম্পিউটার হিসাবে ব্যবহার করতে পারেন? উপকারিতা এবং বুদ্ধি শিখুন।\nএকটি বাজেটের ক্রোমবুক বনাম ট্যাবলেট\nএকটি নিবন্ধ যা Chromebooks বা ট্যাবলেটগুলি সর্বোত্তম সামগ্রিক অভিজ্ঞতার প্রস্তাব দেয় কিনা তা নির্ধারণে সহায়তা করতে দুটি খুব স্বল্প মূল্যের কম্পিউটিং প্ল্যাটফর্মগুলিতে দেখায়।\n2019-এ Chromebook ব্যবহারকারীদের জন্য 8 টি সেরা উপহার\nব্যাটারি ব্যাকআপ, র‌্যাম, মেমরি কার্ড, বাহ্যিক হার্ড ড্রাইভ এবং আরও অনেক কিছু সহ সেরা Chromebook আনুষাঙ্গিকগুলির জন্য পর্যালোচনা এবং কেনাকাটা করুন।\n2019 সালে আন্ডার 200 ডলারের জন্য 8 সেরা ল্যাপটপ\nরিভিউ পড়ুন এবং অ্যাপল, এইচপি, ডেল এবং আরও কিছু সহ শীর্ষ ব্র্যান্ডগুলি থেকে 200 ডলারের নিচে সেরা ল্যাপটপগুলি কিনুন।\n2019 এর 8 টি সেরা ASUS ল্যাপটপ\nএকটি ভাল আসুস ল্যাপটপে একটি শক্তিশালী প্রসেসরের পাশাপাশি আপনার প্রয়োজনীয় ওএস এবং স্ক্রিনের আকার থাকে। আপনার পছন্দটিকে সহজ করতে আমরা ASUS থেকে শীর্ষ বিকল্পগুলি পরীক্ষা করেছি।\n2019 সালে আন্ডার 200 ডলারের জন্য7সেরা ল্যাপটপ\nপর্যালোচনাগুলি পড়ুন এবং স্যামসুং, ডেল, এসার এবং আরও কিছু সহ শীর্ষ ব্র্যান্ডগুলি থেকে 200 ডলারের অধীনে সেরা ল্যাপটপগুলি কিনুন।\nআপনার কি কোনও ট্যাবলেট বা ল্যাপটপ কিনতে হবে?\nট্যাবলেট এবং utingতিহ্যবাহী ল্যাপটপের মধ্যে পার্থক্য সম্পর্কে জানার জন্য কোনটি আপনার মোবাইলের কম্পিউটারের প্রয়োজনীয়তার জন্য উপযুক্ত।\nট্যাবলেট কেনার আগে বিষয়গুলি বিবেচনা করুন\nআপনার প্রয়োজনীয়তার সাথে সর্বোত্তমভাবে মেলে এমন একটি ট্যাবলেট কম্পিউটার নির্বাচন করতে সহায়তা করার জন্য ট্যাবলেটগুলির বিভিন্ন দিকের দিকে নজর রাখে এমন একটি ক্রয় গাইড।\n2019 এর সেরা 10 টি সেরা ল্যাপটপ\nআপনার ব্যবসায়ের চাহিদা মেটাতে গ্যারান্টিযুক্ত ডেল, তোশিবা এবং লেনোভোর শীর্ষস্থানীয় ল্যাপটপগুলি ব্যবহার করুন।\nহাইব্রিড বা রূপান্তরযোগ্য ল্যাপটপ কী?\nএই নিবন্ধটি হাইব্রিড এবং রূপান্তরযোগ্য ল্যাপটপের সাম্প্রতিক পুনরুত্থান এবং সেগুলি কী তা একবার দেখে নেয়।\n2019 এর 8 টি সেরা 14- থেকে 16-ইঞ্চি ল্যাপটপ\nবিভিন্ন দাম এবং কাজের জন্য 14 থেকে 16 ইঞ্চির মধ্যে প্রদর্শন সহ সেরা ল্যাপটপ কম্পিউটার সিস্টেমগুলির নির্বাচন।\nলেজার এবং লেজার-শ্রেণীর এলইডি প্রিন্টারগুলির জন্য একটি গাইড\nলেজার এবং এলইডি প্রিন্টারগুলি কালো-সাদা বা রঙের বা উচ্চ মানের মানের ডকুমেন্টগুলি মুদ্রণের জন্য দুর্দান্ত তবে তারা ফটোগ্রাফগুলি এত ভাল প্রিন্ট করে না।\n2019 এর 8 টি সেরা টাচস্ক্রিন ল্যাপটপ\nএকটি ভাল টাচস্ক্রিন ল্যাপটপটি সঠিক আকার এবং এটি ট্যাবলেট হিসাবে বা তাঁবু মোডে কাজ করে। এলজি বা অন্য যেগুলি আমরা পরীক্ষা করেছিলাম সেগুলির মধ্যে শীর্ষস্থানীয় প্রতিযোগীদের একজন বাছুন।\n2019 এর 8 টি সেরা $ 400 থেকে $ 1000 ডেস্কটপ পিসি\nগবেষণা এবং অভিজ্ঞতা বিশেষজ্ঞদের উপর ভিত্তি করে various 400 এবং $ 1000 এর মধ্যে বিভিন্ন ব্যবহারের জন্য সেরা মূলধারার ব্যক্তিগত কম্পিউটার সিস্টেমগুলির নির্বাচন।\nআপনার পিসি আসলে কত দ্রুত হওয়া দরকার?\nআপনার পিসির জন্য আপনার কোন প্রসেসরের প্রয়োজন বা কিছু কাজ করার জন্য আপনার কম্পিউটারকে কতটা দ্রুত করতে হবে তা ভাবছেন? আমরা এই প্রশ্নটি এখানে দেখুন।\nঅল-ইন-ওয়ান ব্যক্তিগত কম্পিউটারগুলি কী কী?\nডেস্কটপ এবং ল্যাপটপ পিসিগুলির তুলনায় অল-ইন-ওয়ান ডেস্কটপ কম্পিউটার সিস্টেম এবং এর সুবিধা এবং অসুবিধাগুলির উপর নজর দিন।\n2019 এর সেরা7ভ্রমণ ভ্রমণ\nম্যাকস, পিসি, গেমারদের জন্য বাজেটে থাকা আরও অনেক কিছুর জন্য সেরা ভ্রমণ মাউসের জন্য কেনাকাটা করুন।\n2019 এর 8 টি সেরা 17-ইঞ্চি এবং বৃহত্তর ল্যাপটপ\nসেরা 17 ইঞ্চি (বা তার চেয়ে বড়) ল্যাপটপে আপনার পছন্দসই ওএস রয়েছে, একটি ভাল প্রসেসর এবং ডিসপ্লে রয়েছে। আমরা শীর্ষস্থানীয় বিকল্পগুলি গবেষণা করেছি যাতে আপনি আপনার নিখুঁত ম্যাচটি বেছে নেন।\n2019 এর 13 টি সেরা ল্যাপটপ ব্যাগ\nএকটি ভাল ল্যাপটপ ব্যাগ জলরোধী, টেকসই এবং পকেটযুক্ত। আমরা সলো এবং অন্যদের কাছ থেকে শীর্ষ বিকল্পগুলি নিয়ে গবেষণা করেছি যাতে আপনি আপনার ল্যাপটপের জন্য সেরা ব্যাগটি চয়ন করেন।\n2019 সালে ওয়ালমার্টে 10 সেরা ল্যাপটপ\nরিসার্চগুলি পড়ুন এবং এসার, আসুস, এইচপি, ডেল এবং আরও অনেক কিছু সহ শীর্ষ ব্র্যান্ডের ওয়ালমার্টে সেরা ল্যাপটপগুলি কিনুন।\n2019 এর 8 সেরা এসার ল্যাপটপ\nপর্যালোচনাগুলি পড়ুন এবং অ্যাসপায়ার এস 13, প্রিডেটর 17, সুইফট 3, ক্রোমবুক 11, স্পিন5এবং আরও অনেক কিছু সহ সেরা এসার ল্যাপটপগুলি কিনুন।\n2019 এর 8 টি সেরা লাইটওয়েট ল্যাপটপ\nসেরা লাইটওয়েটের ল্যাপটপে রয়েছে পর্যাপ্ত প্রসেসিং শক্তি, র‌্যাম এবং একটি ভাল স্ক্রিন আকার। আপনার ল্যাপটপের সিদ্ধান্তটিকে সহজ করতে আমরা শীর্ষ লাইটওয়েটগুলি পরীক্ষা করেছি।\nকম্পিউটার কেনার সময় অর্থ সাশ্রয়ের7টি উপায়\nগ্রাহকরা তাদের পরবর্তী ডেস্কটপ বা ল্যাপটপ ব্যক্তিগত কম্পিউটার সিস্টেমে আরও ভাল দাম পেতে ব্যবহার করতে পারেন এমন কয়েকটি পদ্ধতি আবিষ্কার করুন।\n2019 সালে কলেজ ছাত্রদের জন্য9টি সেরা উপহার\nল্যাপটপ, ব্যাকপ্যাক, ওয়্যারলেস স্পিকার, হেডফোন এবং আরও অনেক কিছু সহ কলেজ ছাত্রদের জন্য সেরা প্রযুক্তি উপহারের জন্য পর্যালোচনা এবং কেনাকাটা করুন।\nনেটবুক বা ল্যাপটপ পিসি: আপনার পক্ষে কোনটি সঠিক?\nআরও ব্যয়বহুল traditionalতিহ্যবাহী ল্যাপটপ পিসির পরিবর্তে স্বল্প মূল্যের নেটবুক কিনতে হবে কিনা সে সম্পর্কে এই অন্তর্দৃষ্টিগুলি দেখুন।\n2019 এর 8 টি সেরা গেমিং পিসি\nআপনি কোনও বাজেটের বিকল্প বা লাইন সিস্টেমের শীর্ষগুলি সন্ধান করছেন না কেন, এইচপি, এলিয়েনওয়্যার, লেনোভো এবং আরও অনেক কিছু থেকে সেরা গেমিং পিসির সম্পূর্ণ পর্যালোচনা এখানে রয়েছে।\n2019 সালে বাচ্চাদের জন্য 8 টি সেরা ল্যাপটপ\nএকটি ভাল বাচ্চাদের ল্যাপটপটি টেকসই, তাদের স্কুলের কাজের সাথে সামঞ্জস্যপূর্ণ এবং পিতামাতার নিয়ন্ত্রণ রয়েছে। আমরা শীর্ষ ব্র্যান্ডগুলি পরীক্ষা করেছি যাতে আপনি আপনার বাচ্চার জন্য একটি ল্যাপটপ বেছে নিতে পারেন।\nএইচপি শিক্ষার্থীদের ছাড় কীভাবে পাবেন\nবড় এইচপি শিক্ষার্থীদের ছাড় কোড পাওয়ার সর্বোত্তম উপায় হ'ল আনিডে সাইন আপ করা। কুপন কোডগুলি ভিন্ন হয় তবে আপনি 55 শতাংশ পর্যন্ত সাশ্রয় করতে সক্ষম হতে পারেন।\n2019 এর7সেরা রাডার সনাক্তকারী ors\nএকটি ভাল রাডার সনাক্তকারী একটি দীর্ঘ সংকেত পৌঁছনো, ভাল সনাক্তকরণ, এবং একটি ভাল মাউন্ট আছে। আমরা শীর্ষগুলি সনাক্তকারী পরীক্ষা করেছি যাতে আপনি আপনার গাড়ির জন্য একটি চয়ন করতে পারেন।\n2019 এর7সেরা ইন্টিগ্রেটেড হোম সিকিউরিটি সিস্টেম\nহনিওয়েল, স্কাইলিং নেট, কেরুই, সিম্পলসিফ এবং আরও অনেক কিছু থেকে এই শীর্ষ সুরক্ষা সিস্টেমের সাহায্যে আপনার বাড়িকে সুরক্ষিত রাখুন।\n2019 সালে Under 100 এর নিচে 8 টি সেরা রাডার সনাক্তকারী\nআমাদের পর্যালোচনাগুলি পড়ুন এবং হুইসলার এবং কোবরা হিসাবে নামী সংস্থাগুলি থেকে 100 ডলারের নিচে সেরা রাডার ডিটেক্টর কিনুন।\n2019 এর9সেরা মেটাল ডিটেক্টর\nগ্যারেট, ফিশার এবং বাউন্টি হান্টারের মতো শীর্ষ সংস্থাগুলি থেকে কয়েন, গহনা এবং আরও অনেক কিছুর সন্ধানের জন্য সেরা ধাতব আবিষ্কারক কিনুন।\nকীভাবে লেনোভো শিক্ষার্থীদের ছাড় পাবেন\nলেনোভো শিক্ষার্থীদের ছাড়টি কিছু ল্যাপটপে 20 শতাংশ পর্যন্ত ছাড় সহ যোগ্যতা অর্জনকারী শিক্ষার্থীদের প্রদান করতে ID.me ব্যবহার করে।\n2019 এর 13 সেরা ডেস্কটপ পিসি\nসেরা ডেস্কটপ পিসিতে শক্তিশালী প্রসেসর, পর্যাপ্ত র‌্যাম এবং ভাল মনিটর রয়েছে। আমরা ডেল এবং অন্যদের থেকে পিসি পরীক্ষা করেছি যাতে আপনি আপনার ডেস্কটপের জন্য একটি বেছে নিতে পারেন।\n2019 সালে 10 আন্ডার 500 এর জন্য সেরা 10 ল্যাপটপগুলি\n500 ডলারের নিচে একটি ভাল ল্যাপটপে আপনার চাইলে একটি ওএস থাকে, একটি ভাল স্ক্রিন এবং সঠিক ফর্ম ফ্যাক্টর। আমরা শীর্ষস্থানীয় মডেলগুলি পরীক্ষা করেছি যাতে আপনি কোনও দর কষাকষির ল্যাপটপ বেছে নিতে পারেন।\n2019 এর সেরা 12 স্মার্ট হাব\nএকটি দরকারী স্মার্ট হাবের ভাল কভারেজ, সামঞ্জস্যতা এবং অটোমেশন রয়েছে। আমরা গুগল এবং অন্যদের পরীক্ষা করেছি যাতে আপনি নিজের বাড়ির জন্য সেরাটিকে বেছে নিতে পারেন।\n2019 এর5টি সেরা ল্যাপটপ\nকাজ, বহনযোগ্যতা, গেমিং, গ্রাফিক ডিজাইন এবং আরও অনেকের জন্য সেরা ল্যাপটপের জন্য পর্যালোচনাগুলি এবং কেনাকাটা করুন।\n2019 এর7টি সেরা স্মার্ট কলম\nস্মার্ট কলমগুলি আপনার নোটগুলি ডিজিটাল ফাইল বা শিল্পকর্মগুলিতে রূপান্তর করতে পারে। আপনাকে দুর্দান্ত স্মার্ট কলম খুঁজতে আপনাকে সহায়তা করতে আমরা লাইভস্ক্রিপ্ট এবং নিও সহ শীর্ষস্থানীয় সংস্থাগুলির কাছ থেকে সেরা গবেষণা করেছি।\nঅনেকগুলি পছন্দ সহ, আপনার প্রয়োজন এবং বাজেটের জন্য কোন আইফোন সবচেয়ে ভাল তা জানা শক্ত। ঠিক আছে, আমরা আপনাকে স্মার্ট পছন্দ করতে সাহায্য করতে পারি।\nআপনার মিডল শুলারের জন্য বিনিয়োগের জন্য5টি সেরা শিক্ষামূলক গ্যাজেট\nআপনার মিডল স্কুলারের জন্য বিনিয়োগের জন্য সেরা শিক্ষামূলক গ্যাজেটগুলির সন্ধান করছেন? এই পরামর্শগুলি আপনি অনুসন্ধান করছেন এমন প্রযুক্তিগত প্রান্ত হতে পারে।\n2019 এর সেরা 17 টি ট্যাবলেট\nএকটি ভাল ট্যাবলেট একটি বড় পর্দার আকার এবং দীর্ঘ ব্যাটারি জীবন আছে। আমরা এইচপি এবং অন্যদের থেকে শীর্ষ বিকল্পগুলি গবেষণা করেছি যাতে আপনি দেখতে পান যে কোনটি আপনার পক্ষে ঠিক।\n2019 এর সেরা7টি এইচপি ল্যাপটপ\nসেরা এইচপি ল্যাপটপগুলি হ'ল লাইটওয়েট, শক্তিশালী প্রসেসর এবং বড় স্ক্রিন রয়েছে। আমরা এইচপির শীর্ষস্থানীয় মডেলগুলি পরীক্ষা করেছি যাতে আপনি আপনার জন্য সেরা ল্যাপটপ বেছে নিতে পারেন।\n2019 এর9টি সেরা লেনভো ল্যাপটপ\nএকটি ভাল লেনভো ল্যাপটপ স্টাইলিশ এবং শক্তিশালী প্রসেসর এবং ব্যাটারি সহ স্লিম। আমরা শীর্ষস্থানীয় মডেলগুলি গবেষণা করেছি যাতে আপনি নিজের লেনোভোকে বেছে নিতে পারেন।\n2019 এর সেরা 10 টি উইন্ডোজ ল্যাপটপ\nডেল, লেনোভো, আসুস, মাইক্রোসফ্ট এবং এইচপি থেকে সেরা উইন্ডোজ ল্যাপটপের জন্য আমাদের শীর্ষগুলি দেখুন যা ব্যবসায়ের জন্য উপযুক্ত, হোম অফিস, গেমিং এবং আরও অনেক কিছু।\n2019 এর 8 সেরা পোর্টেবল ব্লুটুথ ওয়্যারলেস স্পিকার\nপর্যালোচনাগুলি পড়ুন এবং সেরা ব্লুটুথ বেতার স্পিকারগুলির জন্য কেনাকাটা করুন যা অ্যাকাউন্টের বহনযোগ্যতা, দাম, অডিও গুণমান, বৈশিষ্ট্য এবং আরও অনেক কিছু গ্রহণ করে।\n2019 এর7সেরা মোবাইল প্রিন্টার\nএই পোর্টেবল মুদ্রকগুলি আপনাকে যেতে যেতে পেশাদার নথি তৈরি করতে সহায়তা করবে। তারা মোবাইল পেশাদারদের জন্য বৈশিষ্ট্য অনুসারে সেরা মোবাইল মুদ্রক।\n2019 এর 8 টি সেরা ডেল ল্যাপটপ\nএকটি ভাল ডেল ল্যাপটপ ব্যবসায় এবং গেমিং উভয়ের জন্য পর্যাপ্ত শক্তির সাথে অতি পোর্টেবল। আমরা ডেলের সেরা বিকল্পগুলি গবেষণা করেছি যাতে আপনি এটিকে একটিতে সংকুচিত করতে পারেন।\n2019 সালে 1000 ডলারের নিচে 8 টি সেরা গেমিং ল্যাপটপ\nগিগাবাটি সাবের 15 জি-কেবি 3, লেনোভোর লেজিয়ান ওয়াই 520, এমএসআই জিএল 72 এম7আরডিএক্স -800 এবং আরও অনেকগুলি সহ 1000 ডলারের নিচে সেরা গেমিং ল্যাপটপের জন্য পর্যালোচনাগুলি এবং কেনাকাটা করুন shop\n2019 এর9টি সেরা 2-ইন -1 ল্যাপটপ ট্যাবলেট\nমাইক্রোসফ্ট, ডেল, আসুস, হুয়াওয়ে, এইচপি, স্যামসাং এবং আরও অনেক শীর্ষস্থানীয় সংস্থাগুলির সেরা 2-ইন-1 ল্যাপটপ এবং ট্যাবলেট সংমিশ্রণের জন্য আমাদের বাছাইগুলি দেখুন।\nআইপ্যাড মিনি, আইপ্যাড এয়ার এবং আইপ্যাড প্রো সহ বিভিন্ন আইপ্যাড প্রজন্মের একটি রাউন্ডআপ। আইপ্যাডগুলি প্রজন্ম এবং মডেল অনুসারে ছিন্ন হয়ে যায়।\nডেল ছাড় পেতে আগ্রহী শিক্ষার্থীরা ইউনাইডসের মাধ্যমে ডেল শিক্ষার্থীদের ছাড় কোড পেতে পারে।\nস্কুলের সেরা ই-রিডার কী?\nকিন্ডল ডিএক্স একটি ই-রিডার সন্ধানকারী শিক্ষার্থীদের শীর্ষ চয়ন হিসাবে আইপ্যাড এবং আরও ছোট ই-রিডারকে পরাজিত করে।\nবইয়ের অর্থ সাশ্রয়ের জন্য কি ই-রিডার কেনা মূল্যবান?\nআপনি যদি ভাবছেন যে ই-বই কেনা আপনার শারীরিক বইয়ের চেয়ে অর্থ সাশ্রয় করবে কিনা, কিছু বিষয় বিবেচনা করার আছে consider\nসিডেলোয়েডিং: এটি কী?\nআপনি যখন কোনও ই-বুকটি সাইডেলোড করেন তখন এর অর্থ কী? একটি ই-রিডারে সাইডেলোডিং ফাইলগুলি সম্পর্কে গতি বাড়ানোর জন্য এখানে একটি সহায়ক রুনডাউন।\nবিচ রিডসের জন্য 2019 এর সেরা ই পাঠক\nকিন্ডল ই-রিডার সহ সৈকত এবং পুলসাইডের জন্য সেরা ইবুক পাঠক এবং নুক, কোবো এবং আইপ্যাড এবং অ্যান্ড্রয়েড ট্যাবলেটগুলির মতো অন্যান্য বিকল্পগুলি।\nবাচ্চাদের জন্য একটি ই-রিডার কেনার কারণ\nছোটদের জন্য একটি ই-রিডার বিবেচনা করছেন? এখানে আপনার 10 টি কারণ কেন আপনার বাচ্চাকে একটি ই-রিডার কেনা ভাল ধারণা।\nইউএসবিতে না ইউএসবিতে: ওয়াই-ফাই কোনও ই-রিডার থাকা আবশ্যক?\nই-পাঠকদের জন্য ওয়াই-ফাই অবশ্যই থাকতে হবে? এখানে ই-বুক পাঠকদের জন্য ওয়াই-ফাই সংযোগের উপকারিতা এবং বিপরীতে একবার দেখুন।\nআপনি একটি ই-রিডার কেনার আগে9টিপস\nই কালি থেকে ট্যাবলেটগুলিতে ই-বুক রিডার কেনার আগে কয়েকটি টিপস এখানে।\nই-পাঠক: এটি কেনা মূল্যবান?\nবাজারে কোন ব্যবহৃত ই-রিডারের জন্য? কোনও পুরানো ই-বুক রিডারটি বাছাই করার সময় এখানে কিছু পয়েন্টার বিবেচনা করতে হবে।\n2019 এর 8 টি সেরা 13-ইঞ্চি ল্যাপটপ\nপর্যালোচনাগুলি পড়ুন এবং ডেল, অ্যাপল, এইচপি এবং আরও অনেক কিছু সহ শীর্ষস্থানীয় সংস্থাগুলি থেকে সেরা 13 ইঞ্চির ল্যাপটপ কিনুন।\nপ্রায় সকলেই পাবলিক লাইব্রেরি থেকে একটি ই-বুক ধার নিতে পারে। ই-বুক ধার নেওয়া এবং কীভাবে বইগুলি আপনার ই-পাঠকের কাছে পাবেন সে সম্পর্কে প্রাথমিক বিষয়গুলি শিখুন।\n2019 এ ভিডিও সম্পাদনার জন্য7টি সেরা ল্যাপটপ\nভিডিও সম্পাদনার জন্য সেরা ল্যাপটপগুলি শক্তিশালী এবং উচ্চ চশমা দ্বারা পূর্ণ। আপনার প্রয়োজন এবং বাজেটের জন্য আপনাকে একটি সন্ধান করতে সহায়তা করার জন্য আমরা এসার, অ্যাপল এবং আরও কিছু বিকল্পগুলির দিকে নজর রেখেছি।\n2019 এ স্টাইলিউস সহ 8 টি সেরা ট্যাবলেট\nপর্যালোচনাগুলি পড়ুন এবং অ্যাপল, স্যামসাং, মাইক্রোসফ্ট এবং আরও অনেক কিছু সহ শীর্ষ ব্র্যান্ডের স্টাইলাস সহ সেরা ট্যাবলেট কিনুন।\nমাইক্রোসফ্ট সারফেস সিরিজ: আপনার জানা দরকার\nমাইক্রোসফ্ট বিভিন্ন জীবনধারা জন্য ডিজাইন করা বিভিন্ন ক্ষমতা সহ চারটি পৃথক সারফেস পিসি ডিভাইস উপলব্ধ করা হয়। কোন মডেল আপনার জীবন সেরা ফিট?\n2019 সালে সিনিয়রদের জন্য 8 টি সেরা ই-রিডার\nসিনিয়রদের জন্য অ্যামাজন কিন্ডলের লাইনআপ, বার্নস এবং নোবল নুক এবং আরও অনেকগুলি সহ সেরা ই-রিডার কিনুন, যার সকলেরই ফন্টের বিশাল ক্ষমতা এবং সরলিকৃত মেনু রয়েছে।\n2019 এর সেরা 10 ই-পাঠক\nএকটি ই-রিডার আপনার জন্য দুর্দান্ত ব্যাটারি এবং ডান স্ক্রিন প্রকারের সাথে টেকসই হওয়া উচিত। আমরা অ্যামাজন এবং অন্যদের কাছ থেকে শীর্ষ মডেলগুলি পরীক্ষা করেছি যাতে আপনি একটি চয়ন করতে পারেন।\n2019 এর6সেরা কী সন্ধানকারী\nএকটি ভাল কী সন্ধানকারী টেকসই এবং একটি ভাল পরিসীমা এবং একটি দীর্ঘস্থায়ী চার্জ রয়েছে। আমরা শীর্ষ সন্ধানকারীদের গবেষণা করেছিলাম যাতে আপনি আপনার কীগুলি ট্র্যাক রাখতে পারেন।\n2019 সালে বাচ্চাদের জন্য 8 টি সেরা পরিধানযোগ্য\nপর্যালোচনাগুলি পড়ুন এবং গারমিন, ভিটেক, ফিটবিত এবং আরও অনেক কিছু সহ শীর্ষ ব্র্যান্ডের বাচ্চাদের জন্য সেরা পরিধানযোগ্য ble\n2019 এর সেরা7গারমিন ঘড়ি\nরিভিউ পড়ুন এবং ভিভোসপোর্ট, ভিভোঅ্যাকটিভ 3, ফেনিক্স5প্লাস এবং আরও অনেক কিছু সহ সেরা গারমিন ঘড়িটি কিনুন।\n2019 এর5টি সেরা ম্যাকবুক\nআপনার কোন ম্যাকবুকটি কিনে নেওয়া উচিত তা সিদ্ধান্ত নিতে পারছেন না? ম্যাকবুক, ম্যাকবুক এয়ার এবং ম্যাকবুক প্রো সহ আজ উপলভ্য ভিন্ন ভিন্ন বিষয়গুলি দেখুন।\n2019 এর 8 সেরা পোর্টেবল সোলার চার্জার্স\nএকটি দরকারী পোর্টেবল সোলার চার্জারটিতে সুবিধাজনক আকারে ভাল পৃষ্ঠের অঞ্চল থাকে এবং কমপক্ষে 10 থেকে 15 ডাব্লু হয়। আমরা শীর্ষ চার্জারগুলি পরীক্ষা করেছি যাতে আপনি সৌর যেতে পারেন।\nআপনার ওয়্যারলেস মাউস পরিষ্কার করতে চান? এটি কীভাবে করা যায় তার জন্য ধাপে ধাপে নির্দেশাবলী এখানে দেওয়া হয়েছে যাতে এটি প্রতিটা সময় ভালভাবে কাজ করে।\nআপনার ভিসিআর হেডগুলি কীভাবে পরিষ্কার করবেন\nআপনার ভিসিআর টেপ হেডস, হেড ড্রাম এবং আপনার ভিসিআরের অভ্যন্তরে অন্যান্য অংশগুলিকে আরও বেশি সময় ধরে রাখার জন্য কী কী তা করা সহজ\n2019 এর 8 টি সেরা টেক ক্লিনিং পণ্য\nপর্যালোচনাগুলি পড়ুন এবং কিমটেক, WHOOSH সহ শীর্ষ নির্মাতাদের কাছ থেকে সেরা প্রযুক্তি পরিষ্কারের পণ্যগুলি কিনুন! এবং আরও।\n2019 এর 8 টি সেরা এর্গোনমিক ইঁদুর\nপর্যালোচনাগুলি পড়ুন এবং লজিটেক, রেজার, অ্যাঙ্কার এবং আরও অনেকগুলি সহ শীর্ষ ব্র্যান্ডের সেরা এর্গোনমিক ইঁদুর কিনুন।\n2019 এর9টি সেরা ল্যাপটপ ব্যাকপ্যাক\nআমাদের প্রস্তাবনাগুলি পড়ুন এবং শীর্ষ সংস্থা যেমন থুল, দ্য নর্থ ফেস, টিউমি, টিমবুক ২ এবং আরও অনেক কিছু থেকে সেরা ল্যাপটপ ব্যাকপ্যাকগুলি কিনুন।\n2019 এর 8 টি সেরা ইউএসবি-সি অ্যাডাপ্টার\nপর্যালোচনাগুলি পড়ুন এবং AUKEY, Unitek, HooToo, AmazonBasics এবং আরও অনেক কিছু সহ শীর্ষ সংস্থা থেকে সেরা ইউএসবি-সি অ্যাডাপ্টার কিনুন।\n2019 এর আইপ্যাডগুলির জন্য7সেরা ইঁদুর\nযদিও এটি একটি পোর্টেবল ট্যাবলেট, গুরুতর আইপ্যাড ব্যবহারকারীরা সঠিক মাউস পছন্দ করে love আমরা প্রতিটি আইপ্যাড ব্যবহারকারীর জন্য সেরা ইঁদুরকে গোল করলাম।\n2019 এর সেরা7ট্র্যাকবল মাইস\nসেরা ট্র্যাকবল ইঁদুরগুলি আরামদায়ক এবং অর্গনোমিকভাবে ডিজাইন করা। আপনার প্রয়োজনীয়তার জন্য মাউস খুঁজতে আপনাকে সহায়তা করার জন্য আমরা লজিটেক, কেনসিংটন এবং আরও অনেক কিছু থেকে সংগ্রহ করেছি।\n2019 এর6সেরা রেজার ইঁদুর\nএকটি উপযুক্ত মাউস যে কোনও সম্মানজনক গেমিং রিগের একটি প্রয়োজনীয় উপাদান। আমরা প্রতিটি গেমারের প্রয়োজনের জন্য সেরা রাজার ইঁদুরকে গোল করলাম।\n2019 এর6সেরা লজিটেক গেমিং ইঁদুর\nএকটি উপযুক্ত মাউস যে কোনও গেমিং রগের মূল উপাদান। আমরা প্রতিটি গেমারের প্রয়োজনের জন্য সেরা লজিটেক ইঁদুরকে গোল করলাম।\nএই সেরা বাজেট, এফপিএস, এমওবিএ, এমএমও এবং রাজার, লজিটেক, টার্টল বিচ এবং আরও অনেক কিছু থেকে দ্বিখণ্ডিত গেমিং ইঁদুর নিয়ে প্রতিযোগিতার উপরে উঠুন।\nএকটি ভাল ম্যাকবুক কভারটি এখনও প্রচুর স্টাইলিশ এবং আপনার নির্দিষ্ট ম্যাকবুকের সাথে মানানসই। আমরা উপরের কভারগুলি পরীক্ষা করেছি যাতে আপনি আপনার ম্যাকটি coverাকা এবং সুরক্ষার জন্য একটি চয়ন করতে পারেন।\nএকটি ভাল ওয়্যারলেস মাউস আর্গোনমিক, আপনার সিস্টেমের সাথে সামঞ্জস্যপূর্ণ এবং মসৃণ ট্র্যাকিং রয়েছে। আমরা শীর্ষ ইঁদুর পরীক্ষা করেছি যাতে আপনি বেতার হতে পারেন।\nএকটি নেটওয়ার্ক ফাইল সিস্টেম (এনএফএস) কী?\nএকটি এক্স4ফাইল কী?\nড্রাগন বল জেড: পিএসপির জন্য শিন বুদোকাই চিটস এবং সিক্রেটস\nচশমা ছাড়াই3ডি দেখা কি সম্ভব?\n2019 এর সেরা7রিচার্জেবল ব্যাটারি চার্জার্স\nরেসিপিগুলির জন্য শীর্ষ5নিরামিষাশী এবং ভেগান অ্যাপস\nডাব্লুপিডি ফাইল কী?\nপিডিএফকে গুগল ডক ফর্ম্যাটে কীভাবে রূপান্তর করবেন\nপিচকে প্রভাবিত না করে কোনও গানের গতি পরিবর্তন করতে অচলতা ব্যবহার করুন\nআমি কি উইন্ডোজের জন্য আইচ্যাট পেতে পারি?